text:
Recientemente weganan di trefbal escolar categoria B- Mucha Muhe a tuma luga, tanto den sector di Santa Cruz/San Nicolas, Noord y Oranjestad.
Scolnan cu a participa den nan sector a bataya contra otro, caminda di prome y di dos luga di cada sector ta pasa pa final cu ta tuma luga dia 11 di oktober 2022.
Sector Noord:
Poule A:
Prome wega den poule A tabata entre Colegio Felipe B. Tromp y St. Aloysius School cual wega Colegio Felipe B. Tromp a bai cu e victoria cu score final di 15-2.
E di dos wega tabata entre St. Aloysius School y St. Anna School caminda cu St. Anna School a bay cu e victoria cu score final di 8-4.
E di tres wega den poule A, Colegio Felipe B. Tromp a enfrenta St. Anna School y aki a gana e wega cu score final di 8-7.
Poule B:
Den poule B, Scol Basico Washington a clasifica automaticamente pa e final di sector di Noord ya cu 2 scol den e poule aki no a presenta.
Asina aki tambe Colegio Felipe B. Tromp y S.B. Washington ta clasifica pa final nacional cu ta tuma lugar dia 11 di october 2022.
E weganan aki ta bay tuma lugar den C.D. Frans Figaroa na Noord.


c: text/html

text:
ORANJESTAD (AAN): Riba Dia di Himno y Bandera, ex-Premier Mike Eman, hunto cu su casa Doina a haci un ofrenda floral riba Monumento 18 di Maart, na busto di def. Shon A Eman.
E dia aki cu mester ta un celebracion rond di e isla, pero debi na e ultimo acontecimento di e crisis di Coronavirus, e dia a bay keto y solemne.
Den su discurso Mike Eman a indica pa duna tributo na e firmantenan cu ta e tatanan di nos pais. El a hala atencion ora el a referi na e crisis mundial cu Aruba tambe ta parti di dje.
El a haci un suplica riba union, pa hunto, kitando diferencianan politico, pa mescos cu a sosode ora Lago a cera na 1985, ora a drenta Status Aparte, etc., pa hunto nos supera e momentonan aki.
Eman ta considera cu e crisis actual lo por bira esun di mas pisa den historia di Aruba, cu efecto riba salud publico pero specialmente tambe cu un sla duro na nos turismo y economia.
E ta pidi tambe pa oracion pa supera e crisis, pa tur cu tin reto cu nan trabao awo y sin lubida riba su casa Doina cu awe Diahuebs lo haya su di dos tratamento di kimoterapia.

robotstxt: allowed

filter: keep


text:
Durante e ultimo dia di tratamento di presupuesto, e parlamentarionan a sa di manda nan pregunta aden p’asina e mandatarionan por duna un contesta riba nan.
Un di e preguntanan haci tabata di parlamentario di MEP, Setty Christiaans-Yarzagaray rib’e tema di salario minimo na minister Glenbert Croes, di labor, energia y integracion.
E mandatario a indica cu por bisa cu tur perspectiva ta cu dia prome di januari 2023 salario minimo lo aumenta. Loke no por bisa ainda, ya cu ta wardando conseho di DAO y di SER, e ora e lo bay cu un proposicion na Conseho di Minister, pa despues aproba loke lo bira e aumento di salario minimo 2023.
Pa mas detaye lesa TREMPAN.


text:
ORANJESTAD,Aruba
Dienst Technische Inspecties ta anuncia den relación cu e crisis di Corona Virus cu tin cambio den nos servicio te
próximo aviso.
DTI ta será pa publico te cu próximo aviso.
Voertuigkeuring(keurmento di auto)
- Actualmente no ta posibel pa haci afspraak pa keur auto
- Afspraak nan haci caba lo wordo posponi pa un otro fecha
- Pa información encuanto keurmento di auto y cambio di afspraak por tuma contacto na Tel: 5937947 of
email na dti@setarnet.aw
Elektrokeuring (keurmento di coriente)
- Keuring nan di coriente a wordo cancela.
- Por tin exepcion pero esaki ta solamente den caso di emergencia y esaki lo wordo evalua.
- E instalateur mester manda un petición na dti@setarnet.aw y informa e motibo di emergencia.
- Pago nan lo mester wordo haci online via CMB account # 28445509 cu e siguiente informacionnan: adres,
nomber di cliente, nomber instalateur, Elmar nrs.
- Pa mas información por tuma contacto na Tel: 5937930.
Afdeling Ijkwezen (balans, pompstations)
- Lo no acepta weeginstrumenten (balans) na DTI y no lo ijk op locatie.
- Pa mas informacion por manda un email na: dti.ijking@gmail.com
Afdeling Stoomwezen (instalacion di gas, keuring boilers, liften, kraan)
- Lo sali solamente den caso di emergencia.
- Pa mas informacion por tuma contacto na Tel: 5943775.
Afdeling Veiligheidsinspectie(inspeccion di trabou, asbest,bedrijfsongeval)
- Inspeccion di trabou nan lo no bai door temporalmente
- lo sali solamente den caso di emergencia (Bedrijfsongevallen).
- Pa mas informacion por tuma contacto na Tel: 5937922.
Pa mas información por email dti@setarnet.aw y facebook: Dienst Technische Inspecties.
Den nomber di DTI nos ta pidi nos disculpa pa cu esaki y ta spera di por conta cu e cooperación di Pueblo di Aruba.
Nos ta pidi pa sigi e instruccionnan di DVG . SIGURIDAD NA PROME LUGAR!


text:
AZB a ricibi e grado noticia di e organo mas alto di e deportenan acuatico esta FINA cu otro di su official a wordo selecta como un FINA official. Sr. Bert Schreuders ta aparece awor ariba e Lista di FINA Open Water Officials te cu 31 di December 2018. Esaki ta significa cu Sr. Schreuders por traha como official den competencianan Internacional patronize pa FINA. Esaki ta promer biaha cu Aruba tin un persona ariba lista di FINA pa e disciplina Open Water. Pa landamento y landamento sincroniza pa varios anja caba AZB ta representa.
Sr. Schreuders tin varios anja ta traha como official pa Open Water na Aruba. Pa e dos ultimo competencianan Internacional cu Aruba a host, esta CISC 2012 y CARIFTA 2014, Sr. Schreuders tabata e Meet Director pa Open Water. Su persona tabata encarga di organisa e competencia y guia tur aspecto durante e Campeonato. Bert a hanja commentarionan masha positivo mes di e FINA officialnan cu a presenta durante e Campeonatonan.
E nominacion aki ta un otro desaroyo masha postivo pa e deportenan acuatico na Aruba.


text:
Den e ultimo di un serie di tres articulo riba e persecucion politico di e funcionario policial Paola Kock, cu Gobierno a pidi su retiro for di Cuerpo Policial Aruba (KPA), ta bay riba con a tarda pa tuma medida contra su persona pero tambe con a manipula e investigacion.
E persecucion politico, splica detayadamente den e otro articulonan, a cuminsa for di momento cu el a tuma declaracion di e yiu di Minister di Husticia actual, Rocco Tjon. Cu tur detayenan cu a bin dilanti ta conecta na otro for di 2010 te cu na 2018 ora cu ordo a bin pa start un investigacion contra Paola Kock pa supuestamente saca informacion di e caso IBiS.
Tin un regla den KPA, cu ta sali for di Korps Mededeling NO. 225/2002, onderwerp disciplinaire procedure, cu na momento cu detecta un ernstige plicht verzuim di un polis, cu e mester wordo avisa lo mas lihe posibel y dentro di un siman mester actua contra e funcionario y si acaso mester tuma un investigacion interno, esaki mester sosode en todo caso dentro di un luna despues cu e plicht verzuim wordu cometi. Tambe ta poni cu den un caso di un ernstige plicht verzuim mester informa e Minister di Husticia.
Den e caso di Paola Kock, a faya barbaramente cu e reglanan menciona y asina mes despues di mas cu un aña di e sucedido, asina mes a persiguie, mand’e cas y despues pidi su retiro.
Pakico a tarda asina hopi, tabata pregunta di e huesnan. E contesta di defensa di Gobierno ta cu pasobra un biaha Paola mes a pidi uitstel y despues nan ta bisa pasobra tabatin cambio di Mando Policial entre Dolfi Richardson pa Andrew Hoo.
Sinembargo, defensa di Paola Kock a trece dilanti cu Minister di Husticia, mr. Arthur Dowers a declara cu e tempo ey altocomisario Dolfi Richardson a pone na altura di e sucedido y cu Richardson mes a inform’e cu no tabatin nada pa cuminsa un investigacion contra Paola Kock. Pa e relato completo y detaya lesa TREMPAN


text:
Algun siman atras popular artista lokal TSeaN a biaha pa Los Angeles, California pa realisá grabashon di e kansion i videoclip titulá “Sorry”. Durante di e último añanan e kantante a bin ta skirbi i ko-produsí diferente hit birando un kantante estelar den kualke kombinashon. Pa Decoded e kolaborashon ku TSeaN ta nifiká ku a sigui traha duru i ekspanshon di e portofolio pa otro géneronan musikal a keda un meta pa e kas di produkshon. E akuerdo ku TSeaN a keda konkretisá na LA i ta enserá un proyekto di largu plaso i ta inkluí e.o ku tur kontratashon di artista lo keda manehá pa Decoded. “Sorry” ta djis e promé kansion di TSeaN ku e kas di produkshon. Ta pendiente pa e EP titulá ‘Drechi’ ku lo keda lansá den luna di Desèmber próksimo.
Promé di Kòrsou pa graba na Westlake Studios
E videoclip a wòrdu produsí dor di Greyan Pastor na 4 sitio na LA miéntras
ku e kansion a wòrdu grabá dor di ingeniero Sean Cannister na Westlake Studios i mesklá dor di Efrem Mambi. Westlake Studios tin historia profundo; tur artista grandi a yega di- òf ta graba einan. Westlake Studios ta kaminda p.e Michael Jackson a graba Thriller
i Billie Jean i awe, esei ta eksaktamente kaminda ku TSeaN a graba ”Sorry”.
E videoclip a keda estrená siman pasá riba kanal di YouTube di @decodedofficial i ya ta konta ku riba 90 mil views den un siman di tempu, generando riba 6 mil views pa dia. Riba su mes, esaki ta un rekòrt. Greyan Pastor mes tambe komo direktor kreativo a bin
ta hasi algun grabashon ku sigur ta paréntesis.
‘Sòri’ ta mas ku un palabra…
E kansion produsí pa Derrel ‘Titi’ De Palm sigur meresé un lugar haltu den
bo kansionnan faborito. E ta relatá un historia di amor, na unda ku e kabayero ta infiel. Despues di rekapasitashon e kabayero ta pidi sòri i ta kontinuá su ruego di amor ku un sin fin di promesa. TSeaN semper a puntra su mes na vários okashon si e’la yega
di pidi sòri, of kon difísil e ta pa pidi sòri, i esei ta loke a yud’é tambe den e parti di skibimentu di e piesa. E outo -análisis i inspirashon tin un nifikashon personal pa e kantante. Fanátikonan por sigui @TSeaN riba Facebook/Instagram.
Tokante Decoded
Decoded ta un kas di produkshon lokal, ku mira internashonal. Desde su lansamentu e meta prinsipal tabata pa duna oportunidatnan internashonal na artistanan lokal i krea un brùg pa farándula lokal por profilá internashonalmente. Aktualmente Decoded ta kas pa Bauco, Rich Kalashh, Jaido, ICONS, DXBT i awor TSeaN. Pa mas informashon bishitá Youtube/Facebook/Instagram: @decodedofficial.
Music Video: https://youtu.be/T6yZoyfjEGA


text:
Tres parlamentario elehí por funshoná tambe komo minister e den gobièrnu nobo.
Konseho Supremo Elektoral a risibí konfirmashon di 17 di 21 parlamentario ku a keda elehí durante elekshon di 5 di òktober último. Entre e 17 parlamentarionan tin 3 minister, Suzanne Camelia-Römer, Ruthmilda Larmonie-Cecilia i Eugene Ruggenaath. E tres mandatarionan ta haña tres luna di tempu pa funshoná tantu komo parlamentario i komo minister. E kuater parlamentarionan ku falta pa konfirmá ainda, ta di MFK. Nan tin dos siman di tempu ainda, pa aseptá nan status di parlamentario. Despues ku e Parlamentu nobo sinta, lo eliminá tur e papelnan di votashon. Ademas Konseho Supremo Elektoral lo traha un rapòrt ku entre rekomendashon na gobièrnu, pa loke ta e sistema elektoral di Kòrsou. Un di e konsehonan ta pa aselerá e proseso pa independisá Konseho Supremo Elektoral, asina Raymond “Pacheco” Römer, ku ta presidente di Konseho a bisa Extra. Finalmente Römer a bisa ku nan e keda den e kuadro finansiero ku a presupuestá pa organisá elekshon.


text:
Ehérsito Colombiano ta mata dos kombatiente FARC.
Durante e lucha ku e rebeldenan den nòrt di e provinsia Bolivar, ehérsito di Colombia a mata dos gueriyero di FARC. Den luna di sèptèmber, gobièrnu a sera un akuerdo di pas ku FARC. Presidente Juan Manuel Santos, a risibí e premio Nóbel di Pas pa su esfuersonan. Resientemente pueblo di Colombia a rechasá e akuerdo, pasó nan ta haña ku e rebeldenan ta sali muchu fásil for di akuerdo. E partidonan a yega na un akuerdo nobo, pero ainda mester aprobá esaki.
Te ora e rebeldenan keda desarmá, tin palabrá ku nan lo keda biba den teritorionan indiká. Segun ehérsito, e rebeldenanan ku sòldánan a tira, tabata ekstorshoná hende den un region na 68 kilometer di distansia for di e lugá indiká pa e rebeldenan biba.


text:
Celebrity Cruises a cuminza bek den Caribe cu salida for di St. Maarten
ORANJESTAD (AAN): Diaranson awor, pa prome biaha un barco crusero cu pasahero lo yega Aruba, despues di 15 luna cu e industria aki den Caribe tabata paraliza.
E barco crusero Celebrity Millennium ta bay ta na cabez di e industria di crusero, ora cu nan ta bira e prome cu ta cuminza nabega den e area aki, habriendo caminda asina pa nabega den verano aki.
Cu celebracion y hopi fanfaria, Celebrity Cruises su tan spera regreso cu viahenan crusero a bira un realidad den fin di siman, ora cu e barco luhoso di Celebrity Millennium a sali Diasabra 5 di Juni for di e waf di Philipsburg na St. Maarten. Nan a bira asina e prome den Caribe y Norte America cu ta haci esey, y e prome di e barconan di Celebrity cu ta cuminza opera bek.
Nan a sali riba un viahe di 7 anochi, bishitando e isla di Aruba, Barbados, y Curacao. Pasaheronan cu a warda 15 luna pa por a nabega atrobe, tabata cla pa experiencia e maraviya riba lama.
Diadomingo 6 di Juni nan tabata henter dia riba lama. Awe Dialuna 7 di Juni nan lo yega na Bridgetown (Barbados) for di 8:00 am te cu 6:00 pm. Diamars 8 di Juni nan lo ta henter dia riba lama.
Celebrity Millennium lo yega Aruba, riba Diaranson 9 di Juni 2021 pa 7:00 am, y nan lo keda mara te cu 6:00 pm.
Diahuebs 10 di Juni e lo ta mara di 8:00 am te cu 6:00 pm na Willemstad, Curacao. Diabierna 11 di Juni e lo ta bek riba lama, y Diasabra 12 di Juni e lo ta drentando bek na Waf di St. Maarten pa 7:00 am.
E viahe aki a bira e prome biaha tambe cu Celebrity Cruises a usa e waf di St. Maarten como un “Homeport”. Di e waf aki nan lo ta nabegando viahenan pa ‘Eastern Caribbean’ y ‘Western Caribbean’ te cu Augustus. E otro viahenan tambe ta di 7 anochi, y lo bishita Tortola (British Virgin Islands), Castries (St. Lucia), y Bridgetown (Barbados).
“Awe nos ta nabegando atrobe! Esaki ta un momento hopi significante pa nos compania, nos industria, y Caribe. Cu e dia aki porfin a yega pa nos huesped y nos tripulantenan ta algo special,” ta loke Lisa Lutoff-Perlo a bisa. E ta president y CEO di Celebrity Cruises. “Mi ta hopi contento cu nos tin nos tripulantenan bek abordo pa haci loke nan gusta y suministra vacacionnan fabuloso, y bon servicio na nos huespednan. Mi ta contento tambe na e liderato di Gobierno di St. Maarten pa nan vision y sosten pa logra cu esaki a socede. Un honor grandi pa ta e prome persona pa na forma yen entusiasmo bisa un biaha mas: ‘Bon bini abordo’!”
Capitan Theodoros Zakkas di Celebrity Millennium a agrega: “Den ultimo lunanan, mi tabatin e privilegio di mantene e barco bunita aki cu un tripulacion chikito di 75 persona. Awe cu nos ta bek cu un tripulacion completo, tur tin un sonrisa riba nan cara pa duna bon bini na nos huespednan un biaha mas abordo, y ta algo emocional pa mi.”
MEDIDANAN NOBO:
Celebrity Millennium ta nabegando cu standardnan mas halto di salud y seguridad, cu ta culminacion di mas di un aña di trabao diligente cu autoridadnan di salubridad publico, agencianan gubernamental, y un panel di Healthy Sail, consistiendo di lidernan cientifico, medico, y di salubridad publico.
Ademas tuma nota cu e lanzamento di viahenan ta un restard den fase cu capacidad reduci pa asina permiti mas espacio natural. Tambe a crea procedimento nobo pa salida, yegada, y training di emergencia pa pasaheronan (muster safety drill), y tambe cambio den forma cu ta bende ticket pa excursion ora nan yega e.o. Aruba, y tur esey ta refleha un standard nobo pa salud y seguridad.
Tanto e pasahero- y tripulantenan ta bay traha hunto pa purba mantene protocol abordo, y e medidanan nobo aki ta inclui:
- Vacunacion: Celebrity lo nabega den Caribe cu tur tripulante ya vacuna y por lo menos 95% di pasaheronan mester ta vacuna.
- Salida y yegada: Lo bay duna tur pasahero un horario cu e mester tey pa sea subi of baha e barco, pa asina reduci cu tin aglomeracion ora di haci esey.
- Transaccion contactless: E mobile app digitalmente avanza di Celebrity ta transforma e estilo bieu di bisti salbabida y bay train emergencia pafo, den un experiencia personal di eMuster cu bo por completa riba bo app mes.
- Tapaboca: Ora di check-in na e Terminal y tambe check-out, tur pasahero di 2 aña of mas tin di bisti un tapaboca. Pero ora bo ta abordo, bo no mester di tapaboca. Solamente si nan ta mara na un waf unda Gobierno ta obliga esey. Esaki segun guia recien di CDC di Merca pa nabega cu hendenan ya caba vacuna y tripulantenan tambe vacuna.
Riba e potret por mira momento cu e barco a bandona St. Maarten riba Diasabra anochi.
https://diario.aw/categories/noticia/general/diaranson-awor-barco-di-crusero-ta-yega-aruba-pa-prome-biaha#sigProIddb977e09c4


text:
ORANJESTAD (AAN): Segun Partido MEP, 'accionnan ta papia mas cla cu bo palabranan' (Actions speak louder than words) di berdad ta un dicho totalmente corecto ora ta referi na e actitud di cierto politico hoben den Parlamento.
All Stories
ORANJESTAD (AAN): Na inicio di tratamento di Presupuesto 2022 den Staten di Aruba fraccion di AVP a haci entrega di un Presupuesto Alternativa. Na 2008 tabata ultimo bes cu un Presupuesto Alternativa a keda entrega.
Partido MEP ta kere cu Mansur a uni na e gang di corupcion
ORANJESTAD (AAN): Durante di tratamento di Presupuesto 2022 den Parlamento, diferente mocion a worde entrega.
Minister Maduro ta lamenta e actitud iresponsabel di e ex prome minister:
AVP no ta mira e necesidad pa Gobierno ofrece pueblo un opcion di gasolin di un calidad y prijs mas economico
Mocion di desconfianza encuanto werksternan di SKOA ta otro mentira di AVP
Conseho di Prome Minister na parlamentarionan hoben y nobo ta:
Prome Ministro Evelyn Wever-Croes:


text:
KRALENDIJK – Relashoná ku elekshon di Tweede Kamer na Hulanda gezaghèber Edison Rijna a papia ku prensa mainta i a duna un splikashon kon e votashon ta kanando aki na Boneiru. “Algu mas ku 13 mil hende por hasi uso di nan derecho pa vota na e elekshon menshoná. Un kantidat di 37 partido ta partisipá na e elekshon aya na Hulanda. Na Boneiru tin 4 urna pa por depositá voto repartí den diferente bario riba e isla. A tene kuenta ku tur medida relashoná ku e pandemia di CoViD-19, evitá ku algu por bai robes. Pues entre otro e parti di distansia di 1 meter i mei ta konta tur kaminda i e parti di higiena. Te ku mainta 10or un kantidat di 464 hende ku a bai vota. Esaki ta un kantidat di 3.40% di e total ku por bai vota. Mi ta spera ku durante dia mas hende ta bai vota pa e elekshon importante di awe”, gezaghèber Edison Rijna a bisa.
Irma de Graaf-Cicilia di Registro Sivil, tambe a papia i a bisa entre otro ku no mester duda den e parti di seguridat di e medidanan. “Tin hopi medida for na entrada pa por drenta kada urna pa por vota. No ta permití nada ku ta kontra e medidanan. Pues tur hende por ta trankil ku e parti seguridat ku ta seif. Un persona den karentena si e no tin un hende di konfiansa, awor ta lat pa e outorisá un otro persona pa vota pe. Si e por yena tur informashon patras di e karchi i laga un hende di konfiansa vota pe”, Irma de Graaf a bisa.


text:
KRALENDIJK – Hype Events a tene un enkuentro ku prensa relashoná ku e di 52 edishon di Regata internashonal di nos isla. Djarason último tabatin e enkuentro ku a tuma lugá riba e boto ‘Aqua Adventures’ den kombinashon ku un “Happy hour”.
Tabata Hennyson Thielman di Hype Events ku a habri e enkuentro, pasando den e programa di Regata 52.
Regata 2019 ta kuminsá otro siman djarason 9 di òktober i finalisá djasabra 12 di òktober 2019.
Diputado di kultura sra. Nina den Heyer i Gezaghèber Edison Rijna lo hasi e apertura ofisial di regata, esaki riba e esenario prinsipal dilanti ofisina prinsipal di gobièrnu di Boneiru.
Tur loke ta regata ta tuma lugá den Playa, tantu kompetensianan komo tambe e festival di Regata anochi.
E karedanan riba laman ta ranka sali djaweps 10 di òktober, 9’or di mainta. Kas di Regata ta e sitio kaminda mayoria boto chikitu lo drenta awa i lo bin direkshon di Kralendijk. Manera tur aña tin e karedanan entre yate, optimist, sunfish, windsùrf i kitesùrf, Microboats, boto di piskadó i mas.
Inskripshon lo ta djarason 9 di òktober na Fòrt Oranje for di 12’or di mèrdia te ku 6’or di atardi.
Mas aleu, di akuerdo ku sr. Thielman, tin tres pa kuater boto di piskadó, tres sigur ta kla kaba pa bai laman pa e kompetensianan, e di kuater tambe ta den preparashon i ta spera ku e kategoria aki di botonan lo ta kuater den e kompetensianan di otro siman.
Djabièrnè ta e di 2 dia di kareda ku ta terminá ku un ‘happy hour’ di 5’or pa 7’or di anochi ku bon ambiente pa tur hende por gosa di dje kantu di laman. E di 3 dia ku ta e último dia di Regata, lo tin e ‘boat party’, den bahia di Kralendijk. Anochi lo tin e seremonia di entrega di premio riba e ensenario prinsipal di Regata den Playa.
Hype Events ta hasiendo hopi esfuerso pa stimulá partisipantenan lokal i internashonal pa engrandesé nos Regata. Kant’i awa riba malekon durante dia di djaweps i djabièrnè tin entre otro lès di traha microboats i lès di windsùrf. E lèsnan aki ta gratis pa un i tur. Ku esaki Hype Events kier stimulá i lanta e interes prinispalmente bòu di hóben nan. Djabièrnè ta bai tin shou di windsùrf i seadoo. Tambe tin un aria pa mucha (Kids Corner) na unda tur mucha por disfrutá di diferente wega entre otro di weganan di awa.
Sr. Thielman a hasi menshon di e diferente spònsernan, tambe Gobièrnu di Boneiru ku ta karga nos regata.
Esnan ku tambe a hiba palabra ta sr. Papito Thomas na nòmber di Gobièrnu di Boneiru, sra. Claris St. Jago-Trinidat di Selibon N.V. i sr. Rodger Albertus di Obersi Group.
Tur ku a hiba palabra a mustra satisfakshon i ta orguyoso di por ta parti di Regata i lo sigui apoyá i sostené e regata.
E parada di tur nashon lo ta riba djarason 9 di òktober. Esaki ta sali for di Stadion di Playa pa 6’or di atardi i tèrminá pegá ku e esenario prinsipal di regata dilanti ofisina prinsipal di gobièrnu di Boneiru. Tambe lo bai tin e famoso Parada di mucha. Tin un total di 42 stènt di kuminda i artesania ku a inskribí te na e momentonan aki.
Riba potrètnan, bista di e paseo riba boto den bahia di Kralendijk, unda ku Hype Events a tene su enkuentro ku prensa den kompania di algun spònser.


text:
WILLEMSTAD — Riba djasabra 22 di òktober último, nos laboratorio nashonal ADC N.V., a organisá su konosido ‘Chèk Bo Salú’ na ADC Winston Churchill.
Durante e evento aki tur hende tabata bon biní pa midi nan suku, kolèsteròl i preshon kompletamente grátis na ADC su filial na Churchill Plaza.
Den kuadro di e laboratorio su maneho di prevenshon i konsientisashon pa nos biba mas salú, ADC ta organisá e evento aki regular, pa asina tur hende por tin bista riba nan estado di suku, preshon i kolèsteròl. Banda di esaki ADC tin su revista grátis ‘Biba Salú’ ku informashon edukativo i tepnan práktiko pa biba un estilo di bida mas saludabel. Tur persona ku a bishitá e evento a risibí nan resultadonan i tambe e revista ‘Biba Salú’.
Tambe ADC a stashoná su ‘Bus di Salú’ riba e plaza pa asina por a akapará e fluho di bishitantenan i tambe pa tur hende sera konosí ku e bùs, ku regularmente ta stashoná den barionan i sitionan komersial di Kòrsou.
Riba e bùs tambe ADC ta brinda e servisio di ‘Chèk Bo Salú’. Tambe si klientenan ta deseá di hasi nan tèstnan di laboratorio manera prek, entrega urina òf shushi, por hasi esaki libremente riba e bùs.
Tabata un mainta bon bishitá, personanan di diferente edat ku tabata deseá di ‘chek nan salú’ a pasa i risibí e bon servisio di ADC manera ta kustumber.
ADC ta sigui sirbi pueblo di Kòrsou ku su ekspertisio i ta keda aktivo den barionan pa tur hende por risibí e oportunidat pa chèk nan salú.
Keda pendiente pa e siguiente fechanan di ‘Chèk Bo Salú: bishitá e página di Facebook di ADC òf wèpsait: www.adcnv.com


text:
Kralendijk- A pesar di e echo ku e proseso di bakunashon a kuminsá poko poko i inisialmente tabata tin hopi hende ku a duda si nan lo a bakuná òf no, Boneiru ta kanando basta dilanti pa loke ta trata e porsentahe di poblashon ku a bakuná kaba kontra di Covid-19.
Esaki, spesialmente, ta e kaso si hasi komparason ku otro paisnan na kontinente Merikano. Dos pais ku ta esnan ku regularmente ta wòrdu menshoná den e kuadro aki ta Merka i Chile. Sinembargo, na Boneiru tin mas hende ku a risibí e promé i tambe ámbos bakuna, kompará ku e dos paisnan aki.
Kaminda ku na Chile 63% di poblashon a risibí nan promé bakuna i na Merka 60,5%, esaki na Boneiru ya ta 71,5%. Kaminda ku na Chile i Merka respektivamente 50.6% i 48,8% a risibí tur dos bakuna, na Boneiru esaki ta 50,7%.
Frontera ta habri
Poko poko, vários pais a kuminsá kita restrikshon pa hendenan ku ta ful bakuná. Spaña por ehèmpel a eliminá tur barera pa biahero for di Amerika Latina ku ta kompletamente bakuná. Komo eksigensia sinembargo a pone sí ku mester trata di un bakuna mundialmente rekonosí i aprobá, manera Pfizer, Moderna i AstraZeneca.
Hopi paisnan na Amerika Latina ta usando e bakuna rusa Sputnik V, pero esei na hopi pais no ta wòrdu rekonosé ainda komo bakuna ku a pasa tur fase di investigashon sientifiko kaba.


text:
Departamento di Servicio na Cliente cu ningun cliente presente: con?
Era digital pa cliente
E terminologia era digital a wordo uza pa hopi aña, decadas hasta. Desaroyonan mundial recien ta sigura nos cu nos no ta papia mas di biba den un era digital, pero nos ta sambuya den dje, dje, tin ora hasta ora nos no kier.
E desaroyonan aki obviamente no a pasa AZV conke. Nos a desaroya y implementa formanan nobo pa traha. Unda na Januari nos lo no por a pensa cu lo yuda cliente for di un distancia, ya na April esaki tabata un Diamars normal.
Cambionan
E razonnan pa cambio tin obviamente nan rais den e medidanan cu mester a tuma debi na e pandemia. E prome ola no a causa mucho daño pero asina mes AZV a tuma tur precaucion y a percura pa e cliente por wordo yuda for di distancia unda no tabata tin nodi pone pia den oficina. Un razon obvio ta cu e riesgo pa contagio ta keda y pa e motibo ey AZV a scoge pa sigui brinda e servicionan online. Hasta ora a habri e frontera di Aruba bek, AZV a keda ofrece servicionan online. Kier minimalisa e riesgo di contagio, tanto pa e cliente como e team di AZV.
Termino largo
Den termino largo, nos ta pensa cu e desaroyo di servicionan digitalisa ta ofrece hopi mas flexibilidad na e clientenan. Awor e cliente no ta mara na un localidad so…awor e por ricibi servicio for di e comodidad di su cas of for di unda cu e cliente ta desea. Tampoco e cliente ta mara na e uzo di telefon so, ya cu AZV ta ofrece servicio via email, social media y su website. Loke sigur no a cambia y nunca lo cambia ta e compromiso di AZV pa continua cu mehoracion di su servicionan na cliente.


text:
Polis a konfiská 289 kilo di koka den vèn na areopuerto.
Djadumingu mardugá alrededor di mitar di kuater, sentral di polis a risibí informashon ku personal di vigilansia di un kompania di karga na aeropuerto a nota presensia di un hòmber kurasoleño ku tabata aktua sospechoso den e besindario. Na momentu ku e personal a hasi un kòntròl mas profundo, nan a bin topa un di e hòmbernan ku un skèr di kòrta heru. Mesora a detené e sospechoso.
Na yegada di e unidat polisial a sigui investigá e kaso i a topa un vèn den serkania. Na momentu ku polis a habri e vèn, a topa un otro hòmber di nashonalidat Turko. Den e vèn polis a haña diferente tas ku tabata kontené pakinan di kokaina. Na tur a pisa 289 kilo di kokaina. A haña tambe un pistol ku dos kashi di bala yená i hanskun. Polis a konfiská e vèn ku kontenido pa mas investigashon. A presentá e dos hòmbernan dilanti di un fiskal ouksiliar ku a ordená nan enkarselamentu.
Den oranan di mainta e tim ku tabata investigá e kaso, a bai na un hotèl den area di Otrabanda i a tene un entrada hudisial den tres kamber di e hotèl. Aki polis a konfiská shete mil euro. Ademas polis a detené un hòmber i un dama di nashonalidat Turko i un hòmber Aleman. E trio tambe ta enkarselá pendiente di e investigashon ku ta sigui.


text:
Laga alabansa ta bo ofrenda na Dios . Si bo a hasi un promesa na Altísimo, mira pa bo kumpli kuné . Si e ora ei bo yama Mi den apuro, lo Mi libra bo I abo lo honra Mi.
Prov 4:20-21
Mi yu, tende di mi, duna oido na mi palabranan . No pèrdè nan for di bista , warda nan te den profundo di bo kurason Un felis siman pabo , Dios sigi bendishona bo rikamente .
Lam 3:37-39
Ken tin ku papia djis ún palabra só pa algu sosodé ? Akaso tur kos no ta sosodé riba òrdu di Señor ? Si algu pasa nos , bon o malu , no ta pasobra Dios Altísimo a orden’ é
Eksodo 15:2
Señor ta duna mi forsa , p’E mi ta kanta , t’E a duna mi salbashon. E ta mi Dios , E mi ke gaba. Ta Dios di mi tata , E mi ta honra . Un siman jena ku


text:
Den e tera di nos baranca Aruba tin un poder y energia cu ta parti di cada un di nos cu ta biba kinan. Ta e poder y energia aki a guia y inspira nos madushi y padushinan pa construi nos pais.
Ta e mesun poder y energia aki a guia y inspira nos estadistanan pa exigi y adkiri Aruba su autonomia constitucional den reino Hulandes. Mi ta convenci cu ta e mesun poder y energia aki lo guia nos generacion pa surpasa e abismo social, financiero, economico y hasta constitucional cu ta afectando nos tur.
Nos no tin otroopcion cu reforma y reconstrui nos pais.Semper mi tawata tin e deseo di un dia contribui activamente na mi pais, pero desde cu mi a bira tata di un yiu muher, Sadie, awe 7 aña, y despues di un yiu homber, Isaac, awe 5 aña, e deseo ey a bira mas fuerte.
Mi a realiza cu mi NO por keda para un banda, anto for di un posicion di comfortabilidad, observa e desaroyo di nos pais.Un di e mihor momentonan di mi dia, a pesar di e rush di mainta, ta ora mi ta prepara desayuno pa mi dos yiunan, prepara nan pan, fruta y awa pa bai scol.
Esaki ta un privilegio y un bendicion cu tur mayor y yiu merece di experencia. Lamentablemente, na nos Aruba di 2021, ainda tin muchanan ta bai scol cu bariga bashi.
Realmente mi no por compronde cu tanto rikesa y desaroyo den nos pais, ainda tin tanto desigualdad.Tempo mi a caba Colegio Arubano na 1999 mi a realiza cu esei tawata e momento pa mi a pone e fundeshi pa mi futuro den politica.
P’esey mi a studia ley y a specializa den ley di impuesto, ya cu un politico mester compronde con su pais ta structura pa e por eherce su trabou corectamente. Mi a scoge abogacia como mi profesion y e ultimo 15 añanan mi a traha como abogado corporativo y fiscal cu hopi placer pa sector comercial.
Mi a yuda mi clientenan realisa nan soño y prospera, pero awor a bira tempo pa mi dedica tur mi energia y locual mi a siña di sector priva, pa yuda nos tur aki na Aruba. Di mi tata, conoci bou di su alumnonan como “meneer Chinto”, cu a dedica 40 aña di su bida na enseñansa, mi a hereda un interes den enseñansa.
Pa yuda educa y comparti conocimiento, 7 aña pasa mi a cuminsa duna les na Universidad di Aruba. Prome na e Facultad Economico-Financiero y despues na e Facultad Huridico.
Dunando les na Universidad di Aruba a siñami hopi, a confirma mi pensamento cu inversion den innovacion, enseñansa y nos docentenan ta indispensabel pa nos por educa y preparanos lidernan di mañan.
Nos no tin tempo pa sinta delibera mientras cu tin miles di hende na cas sin trabou. Nos mester empuha nos economia, inmediatamente! Cu introduccion di incentivonan y cu un actitud pro activo di Gobierno, manera (i) flexibilisacion temporal di nos leynan laboral pa relacionnan di trabou nobo, (ii) eliminacion di red tape y (iii) reduccion di impuesto cu efecto directo pa inverti den innovacion y re-educacion di nos forsa laboral, rapidamente nos por crea cuponan di trabou pa nos hendenan.
Dentro di poco mi lo elabora riba e plan cu mi kier presenta pa jump start nos economia, esta e reconstruccion di Oranjestad den un capital moderno, consistiendo di vivienda pa nos young professionals y nos grandinan ariba di e negoshinan.
Asina ta crea un balans entre recreacion, vivienda, comercio y diversion, como tambe un spin-off pa sector di construccion y e sector financiero. E plan aki ta incorpora vivienda pa nos young professionals y nos grandinan cu oportunidadnan pa inversion pa nos comerciantenan como tambe un atraccion turistico nobo!
Mi kier invita bo pa hunto cu mi y partido RAIZ, nos “Ban Surpasa”! Surpasa tur desigualdad na nos pais. Surpasa tur reto den enseñansa. Surpasa e crisis economico.
Surpasa tur diferencia di opinion, hasta esunnan politico; Pa hunto nos reforma y reconstrui nos pais!Mi ta convenci cu NOS POR! Ami ta Geoffrey Wever, Mi ta desea di haya bo confiansa y bo voto 25 di juni proximo.


text:
Brownbill ta sumamente kontentu ku e trabounan hasi pa e reapertura di e terminal na Bullenbaai
Brownbill ta sumamente kontentu ku e trabounan hasi pa e reapertura di e terminal na Bullenbaai
Willemstad- Bastante trahadó a pèrdè trabou despues ku e kòntrakt entre Refineria di Kòrsou(RDK) i PDVSA a terminá, kousando un desbalanse den nos ekonomia, komo ku refineria tabata e fuente di entrada di hopi kabes di famia. Hopi ta e profeshonalnan ku konosementu ku mester a realoká nan mes pa un di e paisnan den reino pa por a sigui generá pa nan famianan. Pero Gabinte Pisas II a priminti ku e gobernashon aki lo ta di pueblo i huntu ku e pueblo i Parlamentario pa e Frakshon di MFK Fergino Brownbill por mira berdat ku ta pueblo su bùrt.
28 di sèptèmber último e Barko petrolero COLON a yega e terminal na Bulenbaai ku un kantidat 600.000 bari di “fuel oil”. Esaki ta nifiká empleo direkto pa 20 èks trahadò di RDK. Banda di e 20 trahadonan ku a risibí trabou bèk Parlamentario Fergino Brownbill ta sumamente kontentu ku e vishon a korto plaso ta pa mas o ménos 100 persona mas risibí trabou na e terminal aki.
Awor importante ta pa nos profeshonalnan i alabes sanger nobo por risibí oportunidat pa por kuminsa produsí pa nos komunidat. Bastante tabata esnan ku na yüni último a registrá durante di e kampaña pa a inventarisá e kantidat di personalnan ku e konosementu pa traha riba refineria i e terminal na Bullenbaai. Un grupo grandi di esnan ku a registrá durante di e kampaña aki tabata e grupo entre 18 pa 29 aña di edat. E pregunta ta, kon lo por segurá ku e hóbennan tambe ta haña e oportunidat pa empleo i desaroyo riba e tereno aki. E kontesta ta e “Lei di Bion den bachi nobo”.
Promé Minister ya ta kumpliendo ku e promesa pa laga nos refineria kuminsa drai bèk. Importante ta komo legisladó pa sòru, pa huntu ku sektor privá, baha e porsentahe di desempleo hubenil. E lei di bion den bachi nobo lo duna e insentivo nesesario(teniendo kuente ku e relidatnan aktual) pa e doñonan di trabou duna oportunidat real pa e hóbennan tambe kuminsa aportá na nos ekonomia. Frakshon di MFK ta hasiendo tur e esfuersonan pa hasi algun adaptashon na e inisiativa di lei aki, pa e aña aki mes manda esaki den direkshon di e Organo di konseho “RvA”.
Esaki ta e sistema ku nos tin ku funshoná kaminda ku gobièrnu ta hasi su esfuesonan pa krea trabou i Parlamento komo legisladó mester sòru pa bini ku lei ku ta sòru ku e komunidat por benifisiá for di dje.
Fergino Brownbill
Miembro di Parlamento
Pa Frakshon di MFK


text:
ORANJESTAD – E piloto y co-piloto di un avioneta a keda deteni diamars marduga na aeropuerto Reina Beatrix despues di a aterisa riba e pista di un forma ilegal. E avion no tabatin plan di vuelo pues no tabatin permiso pa aterisa. Autoridad policial a subi pista y detene ambos persona. No tabatin mas persona a bordo. Den dia lo haci mas investigacion riba e avion y tambe interoga e pilotonan pa haya sa mas informacion. Noticia ta den proceso. Nota: E avion en cuestion cu a baha na Aruba den forma ilegal ta uno manera esun riba e potret.
Clouds: {{current_weather.clouds}}%
Wind ({{current_weather.wind.deg}}): {{current_weather.wind.speed}}{{units_wind}}


text:
DOHA – E hungador di Suiza Breel Embolo a percura pa un derota pa su pais natal Camerun su prome derota cu e score di 1-0. Embolo a nace na Camerun pero na edad hoben a muda pa Suiza y awor ta hunga pa e pais cu a adopte. E ta algo peculiar cu e nativo di un pais ta hunga pa otro pais y causa e resultado conoci. Ta prome biaha den su carera professional, cu e ta topa cu e pais natal, y esaki a sosode den mundial di Qatar. Suiza ta gana Camerun pues cu e score di 1-0.
Clouds: {{current_weather.clouds}}%
Wind ({{current_weather.wind.deg}}): {{current_weather.wind.speed}}{{units_wind}}


text:
Kontigente di Scouting Antiano na Jamboree 2019
WILLEMSTAD – Dia 22 di Yüli 2019, tabata e inougurashon di e di 24 World Scout Jamboree Mundial, kaminda mas di 45,000 Scout I Lider Scout di mas ku 150 pais a bini huntu na Summit Bechtel Reserve, West Virginia – Estados Unidos (USA), pa “Unlock a New World,” ku ta e tema di e Jamboree. Kada kuater aña e Movementu di Scout Mundial – WOSM ta organisá e kampamentu internashonal aki ku partisipashon di Scoutnan di kada skina di e mundu aki. Un staf di 10,500 lider boluntario lo yuda organisá un eksperensha inolvidabel pa e hóbennan ku a partisipá na e Jamboree. E sentro di kampamentu Summit Bechtel Reserve na West Virginia tin un superfisie di 40 kilometer kuadra ku ta mas o ménos 10% di superfisie di Kòrsou. E organisashonnan Scout di Merka, Canada i Mexico tin dies aña bezig organisando e Jamboree Mundial aki, ku por sierto ta e kampamentu mas sustenibel ku Scouting Mundial a yega di konosé.


text:
Hopi preocupante lider di fraccion di AVP Mike Eman ta haya e destruccion di areglonan colectivo na Aruba, manera cu ta tumando lugar den cuido y cu ta menasa di manifesta su mes den enseñansa y riba tereno laboral pa loke ta seguridad di trabou di trahadonan.
“Danki na e condicionnan di bida, cu a tuma nos decadanan pa construi, cu Aruba por a scapa su hendenan di e opresion di rango, clase y posicion. Awe esaki ta worde desmantala cu un medida tras di tro. E continuo buskeda di e bon comun pa nos Pueblo y Pais ya mas no ta nos strea di guia mas. E alarma cu e dunadornan di cuido den un carta fecha 11 di februari a bati, tocante di e recorte den cuido, cu lo conduci na loke nan ta yama “cuido di clase”, mester ta un yamada urgente, un asina yama ‘wake-up call’ pa nos tur”, Eman den forma preocupante a indica. E erocion di e base bon comun na Aruba ta den un velocidad alarmante, e ta nota cu hopi preocupacion.
Cuido di clase
Segun e dunadornan di cuido e medidanan cu ta bay wordo introduci, particularmente e ‘eigen bijdrage’ lo conduci na un division di pashentnan y na cuido di clase, locual ta un kiebro cu e esencia di nos sistema di seguro medico nacional (AZV): esta salvaguardia e acceso na cuido medico di calidad pa un y tur. Desafortunadamente, segun e dunadornan di cuido, e pashentnan cu tin moda, lo haya trato medico preferencial, cu tur e consecuencianan cu esaki ta trece cu ne pa loke ta calidad di cuido y accesibilidad na cuido pa esnan di menos recurso.
E areglonan colectivo cu nos tin ta wordo destrui dor di Gabinete Wever-Croes pasobra ta pensa cu tur hende mes por paga y lo mester paga pa esakinan. E individualisacion sin colectividad aki ta hiba nos mas serca di un sociedad dividi den clase y rango. E biaha aki den e variante moderno di ganado y perdedonan, Eman a ilustra.
Trabou insigur
Un otro logro colectivo di Aruba, e leynan cu ta proteha trahadornan, tambe ta riba mesa di matadero. Segun Gabinete Wever-Croes e mercado laboral na Aruba mester wordo reforma pasobra un mercado laboral flexibel lo conduci na mas cupo di trabou. Eman ta contradeci e pensamento aki y ta cualifik’e como un tema neo-liberal antigua, “un stokpaardje achterhaald”.
E lider di fraccion di AVP ta cita for di dos raport di investigacion pa sostene su ponencia cu flexibilisacion di leynan laboral lo tin consecuencianan negativo. Un raport ta di Algemene Rekenkamer di Hulanda (ARA) di 2020 titula “Seguridad Social y un mercado laboral flexibel” y e otro ta di Sociaal Economische Raad di Hulanda titula “Maneho Social-Economico 2021-2025″. Asta e dos institucionnan prominente aki ta questiona e efectonan di flexibilisacion di e mercado laboral.
Eman ta cita for di e raport di ARA riba pag. 21: “For di nos estudio di literatura cientifico ta resulta cu flexibilisacion por lo general no tin efecto riba cuponan di trabou structural. Mas trabou flexibel riba termino largo no ta percura pa mas cupo di trabou, pero mas bien ta reemplasa trabou fiho.
Oportunidadnan desigual
E raport di SER Hulandes di 2020 ta señala e efectonan preocupante di flexibilisacion di e mercado laboral. Ta simplemente precocupante loke SER ta constata na Hulanda. Awor Gabinete Wever-Croes kier manda trahadornan Arubiano atras cu e flexibilisacion di leynan laboral aki, segun Eman. E ta cita un parti hopi indicativo di e raport di SER riba pagina 7: “Tin tensionnan den comunidad pa motibo cu hopi hende ta sinti cu nan tin menos grip riba nan futuro y nan condicion di bida. E desigualdad den oportunidad ya tin mas tempo ta crece. Trabou insigur y contractnan di trabou flexibel ta hunga un rol importante; flexibilidad mucho biaha ta haya e forma di “disponibel pa tur cos, derecho riba nada”. E riesgonan di e esaki ta pa e trahadornan so, cu ta experiencia perdida di seguridad y perspectiva.
Derecho riba nada
Eman ta lamenta cu riba tur tereno di maneho e ‘propio pago y risico” di e ciudadano a bira un refrein obligatorio. E contribucion obligatorio propio den salubridad, schoolgeld halto, trabou insigur y aumento di gastonan cu ta bay man den man cu un perdida grandi di poder di compra. Tur esaki den combinacion cu medidanan di austeridad di gobierno y BTW na caminda ta haci cu cu riesgonan social ta bolbe bin riba e tayo di e individuo y famianan. Pa un cantidad cresciente di hende e oportunidad pa bai dilanti y tin mobilidad social ta wordo kita y e caminda pa pobresa ta bira un realidad cu ta causa angustia. Pa cada bez mas hende, bida ta bira mescos un cas fragiel y debiel y cu e minimo golpi of contratiempo ta cay den otro. Si sigui cu e maneho aki, lo resta poco areglo colectivo pa hende por wanta na nan y e areglonan di sosten colectivo cu keda lo ta pluma.
PRESUPUESTO ALTERNATIVA – E BON COMUN
Eman ta adverti cu si cos sigui asina, nos ta bay linea recta, mescos cu reformanan neo liberal similar den otro paisnan, pa bira un sociedad di clase y rango, cu un grupo cada dia mas chikito di ganado y un grupo grandi cresciente di perdedo. Eman ta enfatisa un bes mas cu fraccion di AVP a presenta un rumbo completamente diferente den su presupuesto alternativa titula “POR OTRO. MESTER TA OTRO” pa salbaguardia e bon comun. E curso alternativa aki pa e bon con comun ta boga pa mantencion di areglonan colectivo cu ta ofrece hende derecho riba e servicionan basico manera un bon cuido medico, enseñansa, seguridad di trabou y un entrada pa asina cada ken sin distinccion tin oportunidad igual pa por yega mas leu den bida. “Proteccion di e bon comun di Aruba tabata nos punto di salida. Aunke cu e partidonan di coalicion no tabatin ningun motibo pa ta contra e presupuesto alternativo, lamentablemente nan no a duna sosten na e presupuesto alternativo aki”, asina Eman a termina bisando.


text:
E contracto entre Organo Ehecutivo AZV (OE AZV) y dokter di cas Koemarie Ramautar a termina. Nos ta gradici dokter di cas Koemarie Ramautar pa tur e aƱanan di servicio medico cu el a brinda na nos aseguradonan. Na mes momento nos ta yama bon bini na un dokter di cas nobo, esta dokter Ivan Dario Hernandez Camargo. Dokter Ivan Dario Hernandez Camargo ta e dokter di cas cu awor en adelante lo atende tur pashent na mesun localidad, Savaneta 8B y number di telefon 5844280.
Traspaso ta automatico
Aseguradonan mes no tin nodi haci nada, e traspaso ta wordo haci automatico. Ta pidi e aseguradonan pa porfabor duna oportunidad na e dokter di cas aki pa yuda bo ora bo tin mester di cuido medico. Dokter Ivan Dario Hernandez Camargo ta un dokter Colombiano, kende a studia medicina general na Universidad del Bosque na Bogota, Colombia y despues a haci su specialisacion pa dokter di cas na mesun universidad. Su persona tin hopi experiencia como cu el a eherce su profesion na Colombia pa algun aƱa caba. E ta contento di por traha na Aruba unda su intencion ta pa brinda e miho cuido posibel y pa e siƱa Papiamento pa asina e por yuda tur pashent den nan propio idioma. Entre tanto, e lo comunica den SpaƱo y Ingles.
Ā No ta di acuerdo
Solamente den caso cu no ta di acuerdo cu e traspaso automatico aki, e ora por cambia di dokter di cas di propio interes. Tene cuenta cu e ora bo mes mester pidi pa un aprobacion di e dokter di cas (firma di dokter) cu abo ta desea. E dokter di cas mes of su assistente ta manda e formulario pa AZV. Por wak e cambio den e AZV App ora cu bay na: MenuāDunado di cuido āE dunado di cuido di bo personaāDoctor di casāEynan bo ta wak e doctor di cas nobo. Tene cuenta cu cambio di dokter di cas ta na luna di maart y september. Lamentablemente casi tur dokter di cas ta yen y pa e motibo aki mes AZV ta recomenda pa duna dokter Hernandez Camargo un chance di conoce bo persona y duna bo e cuido ora cu bo tin mester di esaki.
Recomendacion
AZV ta recomenda tur asegurado pa download e AZV app y asina registra pa bo digi ZorgPas. Bo persona ta bay den Google Play Store of Apple Store pa download door di primi e boton install. Sigui e preguntanan pa registra pa bo digi ZorgPas. Den caso cu bo no ta logra, libremente por comunica cu nos pa haya ayudo via klantenservice@uoazv.aw


text: Diadomingo anochi a drenta informe di un problema bayendo for di man na un adres na Sabana Basora Noord, mesora a dirigi patruya na e sitio. Na yegada a papia cu habitante cu a declara cu un grupo di persona lo mester a bin buska problema y un di nan te hasta a dal un dama di edad halto y bandona e sitio. Polis a haya informashon di unda por encontra e grupo aki a y bay atende cu nan y a detene 1 persona tambe. Dogcatcher a wordo pidi na e sitio pa asina por a transporta e detenido pa warda di polis.


text:
Tin un homber di remate den e dianan aki cu tin pasenshi di habitantenan di Cura Cabay y Cura Cabay Zuid den un boter.Den dos dia di tempo tabatin tres asistencia p’e. E prome tabata diamars ultimo, ora cu a hala su atencion y a lague bay.Pero cos no a caba ey pasobra diaranson, riba Dia di Himno y Bandera, den oranan di mainta atrobe e tabata haci fastioso.
E tabata pasa kibra boter cu e consecuencia cu esaki por herida cualkier persona, si e glas pasa door di e slof. Inicialmente no a hay’e na e sitio y buscando den bisindario a top’e cun’e. Ora cu Polis a gar’e caba, el a los y huy, pero a gar’e bek.E Polisnan a dicidi di pone haci e area limpi, esta recoge e glasnan cu a keda na suela y despues a lague bay.
Pero atrobe cosnan no a caba ey. Un poco despues di 5’or dia atrdi un biaha mas a pidi asistencia pa e homber aki den area di Cura Cabay Zuid, unda e ta kibrando boter. Polisnan a bay no a logra topa cun’e. E caso tin atencion di polisnan


text:
E cantante Veronica Pichardo for di Corsou a lansa su prome cancion na Spaño titula “Despues de 12:00”, y ta sumamente contento cu porfin e por laga mundo cera conoci cu e produccion aki. E cancion ta un version nobo di su single anterior hopi gusta cu yama “After Dark”. E ta den estilo di R&B pero cu un toke nobo di un fusion cu musica latino. E cancion “Despues de 12:00” a wordo produci pa Alex Sargo, cu a produci “After Dark” tambe. E ta un hoben sumamente talentoso, cu a haci e parti instrumental di e musica. Pa mixing y mastering cu grabacion di e cantica tabata den man di un productor conoci na Corsou cu yama “Oscar Bor”. E ta responsabel pa mixing y mastering di hopi di Veronica su canticanan y ta haya cu semper e ta duna e cancion un toke hopi special.
Esaki ta Veronica su di 5 single oficial den 1 aña y mey. E aña aki e kier focus pa saca por lo menos 1 single pa luna hunto cu su team. Recientemente el a firma un contract di management cerca un label basa na Corsou y Hulanda. Kiermen e aña aki apesar di e circunstancianan Veronica a logra hopi cos. Pa loke ta su single “Go Back” e ta sumamente contento di e reaccionnan cu el a ricibi, cu ta un di e canticanan mas special p’e. El a wordo graba cu un team hopi great y lansa cu un videoclip cu a surpasa tur su expectativanan danki na e team di Michael Fowler y Lino Eugenio.
Ki mas por spera di Veronica pa 2020?
Mane mi a menciona caba mi a firma pa mi carera musical wordo maneha pa un label cu yama “Dutch Antillean League”. Esaki tabata un stap hopi grandi pa mi den mi carera, paso ta e prome stap oficial y legal cu mi a tuma pa laga mi carera crece y sigui avansa. Riba mi mes el a bay hopi bon te cu aworaki, pero mi a yega na un punto cu mi tin mester di yudansa profesional, y mi ta hopi hopi contento cu e paso grandi aki. Kiermen boso por sigui spera hopi muziek mas y proyectonan hopi great. Mi ta corda tur hende pa sigui mi riba mi rednan social pa volg tur loke tin di haber cu mi muziek y hopi mas.


text:
ORANJESTAD – Gobierno di Aruba y instancianan official manera Directie Luchtvaart ta desmenti e noticia cu varios portal Venezolano ta raporta di cu a confisca un avion Venezolano na Aruba cu lo tabata transporta ‘mas di 900 kilo di oro’. Entre e portalnan, tin ntn24 cu ta raporta cu ta ‘gobierno di Aruba a decomisa’ e avion na aeropuerto di Aruba. “Henter e storia aki ta fictisio y no ta basa riba evento real” ta loke oficina di minister di husticia Andin Bikker a bisa e portal awe mainta. “Nos no por confirma e noticia ey”, director di direccion di Aviacion Civil Edwin Kelly a bisa e portal aki.
E NOTICIA
E noticia ta core henter weekend, y varios portal latino a duna atencion na esaki, incluyendo uno cu ta conoci di ta basta confiabel, esta ntn24. Asina mes e portal aki (noticiacla.com) a busca reaccion di autoridad local y a haya e reaccion menciona. E noticia mes ta haci mencion cu e avioneta en cuestion, a sali di un zona minera di estado Bolivar, cu identificacion mericano falso. E destino final lo tabata Mexico, pero mester a ‘haci un escala di emergencia’ na Aruba unda cu lo a detene tres tripulante Venezolano. E oro confisca, segun e raportahe, ta papia di 932 kilo exacto, balora na 50 miyon do dollar, empaketa den maleta de luho. E tripulantenan lo ta den proceso di extradicion pa Miami. E parti ey ta haci e noticia mas ‘tendencioso’ ainda mirando e proceso cu normalmente lo tuma pa haci algo asina.
ORANJESTAD - Awe merdia Federacion di Trahadornan di Aruba (FTA) y Boticanan di Servicio a firma nan di dos contrato colectivo di trabao (CAO). Den e acuerdo aki e enfoke principal tawata fortificacion di e poder di compra di e empleado, cual a resulta den tanto un aumento porcentual di salario pa e duracion di e acuerdo como tambe un ahuste na e structura di salario, ampliando esaki pa asina tin mas espacio pa crece. Ademas a acorda un aumento anual di e bonus di fin di aña como tambe e dianan di vakantie. E CAO tin un duracion di 4 aña.
ORANJESTAD – Recientemente Aruba Airport Authority N.V. (AAA) a organisa su di tres “Spotter’s Day”. Desde 2018, Aeropuerto di Aruba a reconoce cu tin un interes grandi pa “plane spotting” na nos isla. Mas y mas spotter ta ‘tag’ Aeropuerto di Aruba den nan potret y pa e motibo ey, na 2018, a tuma luga e prome “Spotter’s Day”. Debi na e interes grandi ricibi, a dicidi cu “Spotter’s Day” lo bira un evento anual pa Aeropuerto di Aruba. Despues di dos aña ausente, e aña ‘ki a invita tur spotters pa asina aplica pa participa na Spotters Day.
ORANJESTAD - E asosacion conoci como Aruba Timeshare Association (ASA) su iniciativa di entrenamiento rond e isla, presenta pa CHTA Education Foundation, a haya un sorpresa riba recientemente ora cu pa medio di Tom Pas cu a pasa un rato pa combersa cu e 24 supervisornan. Pas tabata gerente di Education Foundation entre 2002 cu 2013 y ta pasiona riba su desaroyo personal y yuda otro hende haya un chens pa mehora nan bida profesional.
ORANJESTAD – Segun e ultimo encuesta di Noticiacla na luna di augustus di e aña aki, Aruba tabata dividi riba e tema di matrimonio di mesun sexo. Por lo menos entre e 850 personanan cu a participa den e encuesta. Y entre esnan cu tabata pro pa cambia e ley pa permiti matrimonio di mesun sexo, e grupo mas grandi tabata kier pa esaki sosode pa medio di un referendum. Interesante ta cu den e encuesta aki, e participacion di hende muher tabata mas cu e ser masculino, reparti 54% contra 46%. Un 1% tabata registra como ‘otro’.
ORANJESTAD - Evert Bongers, autor di varios publicacion tocante historia di Aruba manera e.o. ‘Augustus scur’ y ‘De kolibrie op de rots: En meer over de geschiedenis van Aruba’ a publica awor su buki titula ‘Goudkoorts! En meer over de geschiedenis van Aruba’. Directora di Biblioteca Nacional Aruba a ricibi algun ehemplar for di sr. Evert Bongers pa e coleccion nacional como tambe e coleccion di biblioteca publico. Pronto por consulta of lesa e buki aki na biblioteca.
ORANJESTAD - Diasabra 3 di december ultimo tabata e dia special rond mundo pa pone atencion na e Persona cu Limitacion. E aña aki atrobe Departamento di Asunto Social a para keto riba e dia pa reflexiona riba e bida di e persona cu ta biba cu un limitacion na Aruba. E tema di Nacionnan Uni pa 2022 ta “Solucionnan transformativo pa desaroyo incluso: E rol di innovacion pa fomenta un mundo accesibel y husto (Transformative solutions for inclusive development: The role of innovation in fueling an accessible and equitable world) ”.


text:
Servisio di entrega di kuminda na DushiFood.com
Resumen di e posishon
Ta hasi entrega di kuminda di un manera profeshonal, rapido i amigabel pa asina ofrese kada un di nos klientenan un ekperensha positivo i agradabel.
Deber i responsabilidatnan:
- Ta mantene un apariensia profeshonal na tur momentu.
- Ta tene kuenta ku tur regla di trafico.
- Segura ku e pedido ta kuadra pa medio di kontrolá e pedido dos bia.
- Mantene un konosementu amplio di e menu pa asina por kontesta pregunta tokante produkto i servisio.
- Ta mantene un ambiente di trabou limpi i sanitario.
- imediatamente alerta team di maneho di kualke daño of mantenshon nesesario na vehikulonan di kompania na momentu ku esaki esaki ta nesesario.
- Tin un bon maneho di sèn kash i di resibunan di pago durante ora di trabou, pa asina tur transakshon ta na ordu i por ser registrá na final di kada shift.
- Mester deliver e kuminda di nos klientenan di una menera profeshonal, rapido i semper teniendo en kuenta nos servicio na klient.
Kualidatnan:
- Mester ta kapas di domina e idiomanan ku ta predomina den nos klientenan.
- Mester tin konosementu di matematika basiko. Mester por traha ku sen i hasi uso di un swipe machine.
- Mester ta kapasita pa traha riba pia pa un periodo largu di tempu (te ku 5 ora).
- mester ta abil pa hisa i move sakunan ku kuminda di 20 pa 25 pond di un forma kouteloso.
- Si bo konose Kòrsou in het algemeen ta un pre.
- Bo mester ta kapas di huza y lesa un mapa i por traha ku mapanan elektroniko.
- Bo mester ta responsabel konfiabel honesto i independiente.
- Bo mester ta kapasita pa traha bon den team i bou di preshon.
- Mester ta mayor di 18 aña
- Mester ta doño di un auto pa or usa pa entregá.
Aplika awor!
Yena e formulario akibou i un di nos operadornan lo tuma kontakto kubo denter di 24 ora.


text:
Kralendijk – Tin 14 kaso aktivo di Covid-19 na Boneiru awe 30 di yüni 2021. Di e 43 resultadonan di tèst ku a drenta tres a resultá di ta positivo. Tur persona infektá ta hende lokal. Tres persona a rekuperá di Covid-19.
Lesa tambe:
- Gobièrnu ta bai investigá kalidat di gasolin i disel na Kòrsou
- KLM Royal Dutch Airlines ta alargá su donashon di título na Máratòn di Kòrsou ku tres aña
- Hòmber ta fayesé despues di desgrasia ku propio outo
- Sindikato di Enseñansa Doen: hopi dosente agotá na Kòrsou
- Kòrsou ke yuda Sürnam ku eksplotashon di petroli i gas den futuro


text:
Algun siman pasa CAft a decreta cu nan ta sostene e sugerencia di SVB pa den e añanan venidero e contribuyentenan di SVB y AZV subi cu un cantidad di 28.000 trahador di afor. Esaki, segun nan, ta necesario pa garantisa e nivel di nos sistema social y di cuido (malesa y vehez).
UPP a mustra cu 28.000 contribuyente mester wordo multiplika cu factor 4 (den caso di reunificacion di famia), loke nifica un total di rond di 112.000 hende extra riba e pais aki. Varios organisacion, incluyendo SVB, a mustra cu e “quickfix” di 28 mil imigrante tin efectonan negativo, pero no ta duna un splicacion kico esaki ta encera. UPP a pidi e instancianan aki, pa publica e informacion- y estudionan corespondiente pa en todo caso brinda nos pueblo e oportunidad pa por husga e meritonan di e “quickfix” aki, pero manera a para bira custumber di e gobierno actual, igual na esun anterior, atrobe ningun reacion. Pakico e silencio hermetico pa un topico cu un embergadura di marca mayor pa nos futuro??
Nos por corda cu na comienso di gobernacion POREDmep, e coalicion den Parlamento a mustra riba e moratorio cu mester bin riba expansion di cambernan di hotel. A urgi e ministernan den un mocion pa atende cu e capacidad di carga cu tur seriedad, pero atrobe nos mester constata cu e urgencia a desaparece den e buki di olvido. Loke si a bin ta sosode ta, sin ningun tipo di estudionan di factibilidad, cu gobierno POREDmep a bay over na expande e cantidad di camber bou di e pretexto cu ta AVP ta esun cu a compromete Aruba cu mas camber. E forma desacabeya cu AVP tabata maneha otorgamento di tereno, incluyendo pa expansion di mas hotel- y condominionan, a pone cu desde 2013 UPP a cuminsa vocifera cu no mester bin cu mas construccion di hotelnan grandi aki na Aruba. Na 2017 incluso nos a urgi gobierno pa para construccion di “boutique hotel”, ya cu cada camber cu wordo traha ta implica importacion di mas trahadornan di afor.
Nos a mustra cu e nivel di e poder laboral cu mester importa, tanto ora di construccion como despues pa duna servicio den hotelnan, lo no ta esun cu ta bay gana un bon salario. UPP a duna como alternativa, enbes di un e “quickfix” di construcion di mas hotel, pa atrae inversionistanan den sector di servicio y di industria hi-tec. Ta conoci cu e tipo di industria aki lo emplea personanan cu un salario mas halto. Nan lo tin un mihor contribucion na nos fondonan social. E imigrante cu bin pa traha den e hotelnan (85% lo ta gana sueldo minimo) lo contribui masha nada nada mes na e parti di prima di AOV/AWW y AZV.
En cambio, e impacto riba e fondonan ora di bay haci uso di nan, lo hustamente peligra e fondonan aki mas. Sin papia mes di e importacion di mas problema social cu e “quick fix” aki lo trece cune!!
UPP a kere cu expansion di e cantidad di habitante cu 112 mil personan lo mester a haya atencion di biaha di e parlamento “otro” y gobierno! Un reunion urgente di Parlamento mester a tuma lugar caba pa asina papia riba e tema aki, particularmente mirando cu ta CAft sugeri esaki. Pero ningun reaccion pasobra loke CAft sugeri parce di ta ley pa e gobierno actual. Ni sikiera un calculacion kico e efecto di 28.000 contribuyente extra lo nifica y p’esey UPP tin e convicion, cu aprobacion di gobierno y parlamento “otro” pa permiti e 28 mil trahador y nan famia bin establece na mes na Aruba ta “pan comido”. E encargo cu Parlamento “otro” a duna gobierno pa studia e capacidad di carga un biaha mas a wordo lubida.
AHATA a manda un mensahe hopi cla kico ta pasando y kico lo bai pasa si sigui cu e maneho populista di e gobierno POREDmep, pero ta parce cu un biaha mas no tin oido pa e gritonan di advertencianan aki.
“NO HAY CAMA PA TANTA GENTE” y p’esey UPP ta urgi gobierno pa NO permiti sin mas un modelo di porta y bentana habri manera ta e caso awor, pero si mester mas trahador di afor mes, institui atrobe e modelo Suizo, esta permiso pa maximo 3 aña. AVPOR a tira e modelo aki den “prullemand” y POREDmep a corona e obra dor deshaci di dje definitavamente pa medio di ley. Te na ultimo, prome cu a elemina e modelo aki for di den ley, UPP a trata di mustra na e partidonan for di unda e modelo aki a nace, cu hustamente mester conserva e parti aki den ley. E modelo suizo hustamente lo nifica cu e.o. e peso riba e fondonan di tanto AZV como di SVB lo wordo mitiga grandemente.
Pero lamentablemente nos tin un “Parlamento otro y diferente”.
Lider di Partido UPP
Booshi Wever
10 di maart 2020


text:
ORANJESTAD (AAN): Mirando e comosion cu coalicion den oposicion a trece rond di tratamento di e ley di presupuesto di pais Aruba 2023
cu a pasa e proceso di conseho di Raad van Advies y CAft, Parlamentario Setty Christiaans-Yarzagaray a hiba un discurso den Parlamento basa riba datonan cu ta hechonan (Facts) pa cu pais Aruba pa por trece claridad pa pueblo.
Ta un hecho cu presupuesto di pais Aruba di aña 2023 a wordo entrega na tempo riba dia 1 di september cumpliendo asina cu ley. Ta un hecho cu instituto manera IMF a conseha Aruba pa bay mas den sistema di impuesto indirecto y pesey partido MEP a tuma e curashi pa introduci BBO na 2008 cu hasta a haci cu MEP a perde eleccion.
Cu tempo a pidi pa evalua BBO despues, mirando cu e tipo di reforma aki tin su efecto di schakkel koppeling pero tambe pa drecha cumplimento di pago di e belasting aki sin conta cu tin un mercado informal cu tambe ta necesario pa e aporta na caha di Gobierno.
Ta un hecho tambe cu den pasado gabinete Eman tambe a hay'e den e posicion cu mester a introduci un otro sistema di reforma di belasting, e tempo ey ABB tempo minister di Finansas sr. Bermudes, na lugar di BBO. Pero tambe ta un hecho cu nan no tawata tin e curashi pa haci'e pa miedo cu e partido y su lider no wordo re-iligi pa drenta gobierno.
Pero Gabinete Eman a introduci BAZV si, cu ta djis e mesun BBO cu otro nomber pa camufla mirando cu nan a bay campaña electoral cu nan lo elimina BBO cual ta e motibo pakico nan a gana eleccion cu n'e. Ta un hecho cu ta AVP a introduci BAZV na 2014 den di dos tanda di reunion publico den Parlamento tratando presupuesto di Aruba pa aña 2014 sin conseho algun di Raad van Advies.
Awe nan kier tilda gobierno pa haci un cambio na e banda di entrada di presupuesto di Aruba pa 2023 door di no introduci BTW awor, pero adapta e tarifa di BBO cu 1% desde dia 23 di juni di 2023. Motibo pakico gobierno a tuma e decision pa no haci awor ta paso despues di a laga profesionalnan calcula e efecto inflatorio, ta resulta cu esaki lo afecta pueblo na un manera no desea.
E efecto inflatorio di e BTW combina cu e situacion mundial di transporte di producto cu a subi, ademas e scarcedad di producto cu a haci cu productonan a bira mas caro y prijs di gasolin causa pa efecto di guera entre Rusia y Ukraina ta resulta di ta den un forma di papia, un "perfect storm".
Gobierno pa motibo aki a scoge pa no re-emplasa BBO na e momento aki pa BTW pensando hustamente riba pueblo, pensando cu despues di e pandemia mundial mester duna pueblo y comercio poco mas espacio pa recupera y para mas stabil. Un otro hecho ta cu e presupuesto 2023, manera presenta den e nota di cambio, segun proyeccion ta cumpli cu Hulanda door di yega na un resultado di surplus di 1% di GDP di pais Aruba cu ta significa un surplus di 63 miyon florin.
Esaki ta un logro remarcabel y casi sobre humano cu den menos di 3 aña despues cu e crisis di Covid a haci su entrada na Aruba, por bisa cu Aruba ta "back on track" economicamente manera e tawata prome cu pandemia. Ta di aplaudi cu Gobierno por a presenta un surplus y ta spera cu Dios por sigui guia Aruba paso ainda e efecto di pandemia tey presente.
Mester gradici tambe tur profesional cu ta asisti Gobierno cu ta trabounan duro cu awe por proyecta e logro aki. Tambe mester gradici sector di comercio cu sigur nan aporte na economia a yuda cu awe Aruba ta riba e rumbo aki, en especial e sector turistico.


text:
For di oranan di mainta di ayera, partido RAIZ ta anuncia cu nan a logra haya tur nan 587 firma pa por drenta oficial pa eleccion 2021. Sr. Ursell Arends, lider di partido ta duna un palabra di agradicemento pa pueblo henter y e team y tur esnan cu a firma.
Pa oranan di atardi, lider di partido Accion 21, Miguel Mansur, conhuntamente cu su team ta anuncia cu nan a logra nan firma pa forma parti oficial di eleccion 2021. E tambe ta duna palabra di danki na tur esnan cu a bay firma pa nan y awo enfoke ta informa pueblo di nan plan.
Pa casi 7:30 di anochi, PPP ta bira e di tres partido pa yega na e total di 587 firma necesario. Lider di PPA, sra. Lisette Malmberg ta bisa cu pueblo di Aruba tambe kier wak nan participa den eleccion dia 25 di juni y pa trece e cambio berdadero cu Aruba mester.
Tur partidota bisa cu ta trahando duro pa e programa di campaña y lo wak presencia di nan riba caminda, casnan, combersando cu pueblo. Tambe lo haci uso di innovacion respetando tur medida cu tin pa crisisteam. Tur partido a duna un danki enorme pa e sosten di pueblo y cu mensahe cu pueblo kier un cambio y mehoracion pa pais Aruba.


text:
E final di e huico contra Chauvin den e caso di Floyd ta cuminsa cu argumento final den e huicio contra Derek Chauvin, ex-polis di Minneapolis acusa di a causa e morto di George Floyd, un hende homber di 46 aña di edad ora cu Chauvin a pres cu su rudia na su nek pa 9 minuut.
E caso aki ta trece un demonstracion na henter e pais, particularmente na pais cu nan ciudad ta keda wak violencia den polis. Protesta a cuminsa for di estado di Minneapolis te cu Chicago te cu Portland.
Chauvin ainda no ta bisa cu no ta culpabel pa cargonan di maltrato y mata, mas bien cu e tabata siguiendo training cu el a ricibi den su 19 aña di polis.
Benjamin Crump, abogado di derechonan civil representando famia di Floyd y Daunte Wright (hoben di 20 aña di edad cu a wordo tira na Brooklyn Center) riba 11 di april pa un otro polis blanco ta bisa cu nan ta spera cu Chauvin su veredicto ta pa para responsabel pa mata George Floyd.
“Esaki ta pa duna Merca su promesa di libertad y husticia. Esey ta locual e ta nifica pa nos, pa tur hende color scur pa tur hispano, tur otro persona y pa nos tur”, el a bisa. Henter e nacion ta sperando e veredicto cu demonstracion di violencia di e pais.
Na Chicago, un 1000 persona a demonstra na Logan Square y tin un video caminda polis ta mata, Adam Toledo, un mucha di 13 aña di edad. Tin mucha ta muriendo pa dia den e ciudad di Chicago.
Alycia Kamil, organisor di Good Kids Mad City a bisa cu por wak e ironia di polis contra protestante hoben na Chicago y otro ciudad. “Bo ta wak e hobennan aki protesta y nan no ta wordo protehi, nan ta wordo mata pa polis y e reaccion ta mas violencia.”
Governante di Minnesota Tim Walz a bisa cu ta inaceptabel e violencia di polis contra periodista na Brooklyn Center.


text:
5 di yüli
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
5 di yüli ta e di 186 dia di aña (187 den un schrikkeljaar) riba e kalènder gregoriano. Ta resta 179 dia pa e aña terminá.
A sosodé[editá | editá fuente]
- 1811 - Venezuela ta indepedendisa di Spaña.
- 1922 - Na Hulanda te tene un promé elekshon unda hende muhé por vota.
- 1954 - Na Merka, Elvis Presley ta graba su prome kansion "That's All Right".
- 1975 - Kabo Verde ta independisa di Portugal.
- 1980 - Abolishon di Sklabitut na Mauretania.


text:
Ta trata di un vehíkulo stashoná den e garashi pa drecha.
Sta Rosa- Den oranan di atardi polis i brantwer mester a bai Kaya Trombon pa un vehíkulo na kandela.
Ta trata di un vehíkulo para pa drecha na un garashi i pa un òf otro motibu esaki su motor a kue kandela. Habitantenan mester a mira huma tabata sali for di e tapa di mashin. Na momentu ku nan a bai wak a konstatá kandela den e motor. Nan mes a kuminsá basha awa pa asina minimalisá e kandela wardando riba brantwer. Brantwer a yega i a kaba di paga e kandela den e motor. Te na e momentunan aki no sa e orígen di e kandela.


text:
Prome Minister Evelyn Wever-Croes: SECRETARIO DI ESTADO KNOPS A REUNI CU CONSEHO DI MINISTER Y A KEDA INFORMA DI RETONAN DI CADA MINISTERIO
Prome Minister Evelyn Wever-Croes:
SECRETARIO DI ESTADO KNOPS A REUNI CU CONSEHO DI MINISTER Y A KEDA INFORMA DI RETONAN DI CADA MINISTERIO
Diaranson 6 di januari Conseho di Minister a reuni cu Secretario di Estado Raymond Knops. E tabata un bon reunion den cual por a toca tur e temanan cu tin pendiente pa loke ta ehecucion di e landspakket. Cada Minister a trece nan puntonan dilanti y retonan cu nan ta enfrenta y mester bisa cu e reunion tabata uno hopi detaya. Prome Minister Evelyn Wever – Croes a expresa cu Secretario di Estado Knops, tabata hopi habri pa scucha y a palabra cu lo keda trata e diferente temanan aki.
Minister di Finansa a trece padilanti por ehempel cu tur e trabou cu tin cu wordo haci ta wordo haci door di e mesun hendenan y cu mester tene cuenta cu e capacidad na Aruba ta limita. Minister di Asuntonan Social a trece padilanti e necesidad cu Aruba tin den ayudo tecnico pa por traha riba proyectonan pa yuda esnan cu perde trabou, pasobra Fase y Loonsubsidie no por keda pa hopi tempo pero cu mester desaroya algo otro na su luga. Minister di Salubridad a trece padilanti e parti di cortamento den gastonan di salud y el a splica cu ta hopi dificil pa cumpli cu esaki e aña aki, tambe el a papia di e vacuna, e programa y e asistencia cu mester di Hulanda pa Aruba por yega na e vacuna mas lihe cu ta posibel.
“No ta bay obliga ningun persona pa tuma e vacuna, pero si tin un grupo grandi den comunidad cu kier e vacuna y mester tin’e pa suministre’, Prome Minister a accentua.
Minister di Enseñansa a trece dilanti e cambionan vislumbra cu mester tuma luga pa mehora calidad di enseñansa y Minister encarga cu Sector Primario a trece dilanti cu e lo kier mira mas cooperacion riba e tereno di agricultura, pa asina transforma e sector di agricultura, cria y pesca den un pilar economico riba su mes.
“Minister di Husticia tabatin un reunion hopi elabora diamars cu Secretario di Estado Knops y como Prome Minister mi tambe, pues awe nos no a trece hopi punto padilanti. Mester bisa cu e tabata un bon reunión. E delegacion di Hulanda tabata hopi receptivo y ta mira cu e base di confiansa tey pa asina por sigui padilanti. E condicionnan den e landspakket no ta facil, nan ta dificil pa ehecuta pero no imposibel. Den un bon manera di funciona cu otro a base di confiansa tin tur confiansa cu ta bay logra’, Premier Wever-Croes a termina bisando.


text:
Ingredientenan básiko: porshon pa 2 a 3 persona
(450) gram di berehein
( 5) telep di zeta di oleifi ‘extra virgen’
( 1) kùp di bo bonchi preferí
(1/3) kùp Greek yògùrt òf vegan yògùrt
( 1) tenchi konofló
( 2) kuchara di djus di sitrun
( ½) telep di ‘cayenne’ peper
‘Himalayan pink salt’ na smak
Preparashon:
Kalentá e fòrnu na 180 grado. Parti e berehein na dos i hunta e bandanan ku poko zeta di oleifi i djis un tiki salu. Hòrna e bereheinnan banda kòrtá ariba i laga nan pa 6 a 8 minüt hòrna. Si ta nesesario te ora nan ta moli.
E bereheinnan mester ta bon kushiná kompletu. Pone nan riba un tayo òf kònchi i laga nan fria.
Ora e berehein a fria sufisiente pa traha kuné, kita e parti paden di e bereheinnan for di nan kaska dor di rasp’é. Pone e pulpa aki den un blender huntu ku e bonchi, yògùrt, e konofló, 1 kuchara di djus di sitrun, cayenne peper i (1/8) telep di salu òf na smak. Blender esaki te ora e bira suave.
E ta kla pa sirbi.
Disfrutá!
Tep: por agregá pika pa e dun’e un toke spesial. Por us’e riba pan, bo pasta preferí, riba buskuchi, meskla den zucchini noodles, komo dipsous, etc. Bo por karamelisá siboyo blanku den poko zeta i pone riba e dipsous!
4,742 Bia mirá, 2 Bia mirá awe


text: WILLEMSTAD- 18 di òktober 2021 – E representantenan di e grupo di biahe Discover Travel LLC tambe konosí komo DiscoverGidi ta organisá trepnan di biahe pa bishitá paisnan rònt mundu. Nan meta ta pa no solamente laga e grupo di biahero gosa i eksperensiá e kultura di e pais pero pa tambe duna bèk na e destinashon den forma di nan tempu i dor di hasi donashon. Na mes momentu nan ta mira esaki tambe komo un manera pa yama danki pa e hospitalidat risibí na e destinashon. Resientemente e grupo tabata di bishita na Kòrsou i ku asistensia di Ofisina di Turismo di Kòrsou (CTB) i Curaçao Cares Foundation, e grupo a hasi donashon di material pa skol na alumnonan di Johan Maurits School. DiscoverGidi su pensamentu ta, ku “muchanan ta nos futuro” pa e motibu aki e eskoho a kai riba un skol. E maestronan a ekspresá nan gratitut pa e materialnan risibí i a indiká ku e muchanan lo bai hasi bon uso di esakinan. E materialnan ku a keda repartí na e skol a keda kolektá serka e biaheronan den e grupo i serka personanan ku ta sostené DiscoverGidi. CTB ta agradesido ku e grupo a skohe Kòrsou komo nan destinashon pa vakashon i pa e donashon ku nan a hasi na Johan Maurits School.


text:
Alumnonan mester a bandoná e skol pa motibu di huma.
Skol Juan Pablo Duarte na Buena Vista mester a sera su portanan atrobe djaluna pa motibu di molèster di huma di Refineria Isla. Masomenos mitar di un, a manda tur alumno i dosentenan kas. Algun maestro a bira malu, asina bosero di ministerio di enseñansa, Tico Vos a konfirmá. E bosero a mèldu ku refineria no a informá nan tokante di e situashon, loke e ta lamentá enormemente. Bosero di Isla, Henny Cornelia a deklará ku e emishon di huma pretu di djaluna, tabata pa motibu ku e kompresor di Wetgas a kai afó, dor di un sistema di seguridat outomátiko. “Nan a pone solamente medionan di komunikashon na altura. O sea, nan ta atendé únikamente ku relashonnan públiko i no ku e situashon rondó di skol i e muchanan. Vos tatei atardi na skol i a palabrá, ken, si esei ta nesesario, por poné responsabel pa e gastunan di transporte. E alumnonan e biaha aki por a keda transportá, pero por sosodé tambe ku esei lo no por a pasa mas tempran den dia i ku lo mester evakuá e alumnonan i hiba nan temporalmente otro kaminda, te ora nan mayornan por buska nan yunan. “E polushonadó mester kubri e gastunan aki,” según Vos. E skol situá na Santo Domingoweg, regularmente tin molèster di holó stinki i/òf huma di Isla. E bosero ta spera ku por finalisá e plan di evakuashon e siman aki.


text: Nina gratis di video di Biba di kibra na-all-Jeddah - e-nos ta riyadh, Sin publicaPor fabor tene na kuenta Ku bo por cambia e Bakinan di forma independiente den Servisio di Bakinan. Kada cual ta konserní ku Nan orígen, por ta e Kalidat, e calidad, meskos ku E idioma den e a Jega, pa conta e kibrá. A deseá ku disfruta di Mira den inmediato nina den Nos lugá, ib. Nina gratis di video di Biba di kibra na-all-Jeddah - e-nos ta riyadh, Sin publica. Por fabor tene na kuenta Ku bo por cambia e Bakinan di forma independiente den Servisio di Bakinan. Kada cual ta konserní ku Nan orígen, por ta e Kalidat, e calidad, meskos ku E idioma den e a Jega, pa conta e kibrá. A deseá ku disfruta di Mira den inmediato nina den Nos lugá, ib.


text:
ORANJESTAD,Aruba
Minister Raymond Knops di Asuntonan Interno, durante su bishita cortico na Aruba, a keda hopi satisfecho di e bishita cu el a haci na Fundacion Hende Muher den Dificultad (FHMD ) y e instituto medico Imsan na San Nicolas. Prome Minister Evelyn Wever-Croes a compaña Minister Knops durante e bishitanan aki na unda ambos a expresa nan satisfaccion pa e trabounan cu ta wordo haci tanto na FHMD como na Imsan.
Na Fundacion Hende Muher den Dificultad Minister Knops por a wak con e fundacion ta funciona y ta comprometi cu hende muhe cu ta wordo maltrata. Danki na e e sosten financierno di Hulanda, e capacidad lo wordo engrandece di 5 pa 11 camber. Prome Minister a expresa cu e ta hopi satisfecho di e trabou cu e fundacion ta haci. Director di e FHMD Suzy Kock y coordinador Magali Maduro a duna hopi informacion di tur e trabou cu e fundacion ta realisa tur dia y tambe a contesta tur pregunta cu a wordo haci na nan.
Despues di e bishita na FHMD, e delegacion a bay rumbo San Nicolas pa bishita e instituto medico Imsan. Aki, Prome Minister y Minister Knops por a wak e cambernan cu recientemente a wordo renoba, entre nan e camber di operacion y e camber di radioterapia.
“Mi ta impresiona cu e inversionnan di Imsan y e vision cu Director Dr. Joel Raijnherc e establece. Imsan sin duda lo contribui grandemente na e mehoracion di asistencia di cuido medico”, Prome Minister a expresa.
Tambe Minister Knops a expresa durante su conferencia di prensa cu e ta satisfecho cu e stapnan cu Gabinete Wever-Croes ta tuma pa pone Aruba bek riba e caminda pa finansas publico sostenibel y a menciona tambe e bon relacion entre Aruba y Hulanda.


text:
ORANJESTAD,Aruba
Parlamentario Endy Croes den un conferencia di prensa siman pasa a ilustra 4 rapport cu Algemene Rekenkamer a entrega na Parlamento di Aruba. Ta trata di rapportnan 1. Focusonderzoek, zicht op subsidie, 2. Focusonderzoek, Oorzaken overwerk KPA, KIA, en CEA, 3. Publiek Private Samenwerking (PPP) Green Corridor y Watty Vos Boulevard, 4. Bo Aruba. Rapport Bo Aruba sinembargo ta trata proyectonan balora na 1600 miyon florin di cual Mike Eman y Benny Sevinger a otorga 1000 miyon florin caba, esta 1 Biyon florin promer cu nan a baha.
Desde 2018 Parlamentario Endy Croes a splica cu el a manda un carta Hulanda y tambe pa Ministerio Publico solamente puntrando nan opinion riba e rapport aki. Lamentablemente ni Hulanda tampoco Ministerio Publico a duna un contesta alrespecto. Fraccion di MEP a reuni riba e 4 rapportnan aki siman pasa y a yega na e conclusion cu e 4 rapportnan aki mester wordo trata den un debate publico, esta un reunion publico pa asina pueblo por wordo informa di nan contenido, primordialmente “Bo Aruba” y asina ilustra e decadencia con AVP a maneha, horta y “mafia” e pais aki publicamente.
E reunion aki lo nos yega na conclusionnan y mediante algun mocion Fraccion di MEP lo urgi gobierno pa entrega kehonan oficial na Ministerio Publico pa inicia cu un otro investigacion contra Benny Sevinger kende te hasta a nenga di contesta Algemene Rekenkamer su preguntanan.
Fraccion di MEP a haci un suplica na Presidente di Parlamento pa yama e reunion publico lo antes posibel pa nos por debati riba e rapportnan aki, pa trece claridad y esnan cu a comete actonan di bandido lo mester para responsabel pa nan actonan.


text:
Personanan ku bishitá playa e dianan aki mester tene kuenta ku presensia di Pèchi Portugues
Personanan ku bishitá playa e dianan aki mester tene kuenta ku presensia di Pèchi Portugues
Willemstad – Ministerio di Salubridat, Medio Ambiente i Naturalesa ta partisipá ku a señalá Pèchi Portugues na parti sùit di Kòrsou. Manera ya ta konosí, práktikamente tur aña den e temporada aki ku kambio temporal di bientu, ta señalá Pèchi Portugues na parti sùit di Kòrsou. Ta konsehá personanan ku ta bishitá playa e dianan aki pa paga bon tinu. Ku mira algu manera un blas òf saku di plèstik ta drif den laman, no drenta awa pasobra su tentakulonan por alkansá hasta 30 meter. E Pèchi Portugues ta relativamente fásil pa mira den laman.
Bo ta rekonosé Pèchi Portugues na su forma di un blas òf saku di plèstik lilá yená ku airu di mas òf ménos 25 centimeter. Si bo mir’é, no drenta awa i alertá esnan ku ta den laman e momentru ei. Si bo bini den kontakto ku e tentakulonan, kita restante ku keda riba e kueru sin grawat’é, laba e kueru ku awa di laman i apliká awa lou òf binager regular slap (1 pa 2 dòpi den 2 liter di awa) riba e área afektá. Si e área afektá keda kima òf hasi doló intenso òf ku haña sintomanan di alergia manera dolor di kabes, sakamentu etc etc, pone eis riba dje i bishitá bo dòkter di kas.
Pèchi Portugues ta lokual nan ta yama na Ingles jellyfish òf na Hulandes kwal, ku ta biba den awanan mas den direkshon di kosta di Venezuela. E forma di e Pèchi Portugues ta di tal manera ku e ta move den laman den direkshon ku bientu ta supla. Normalmente e bestianan aki lo a drif bai otro partinan di mar Caribe, pero pa motibu di kambio temporal di direkshon di bientu nan ta drif bini den nos direkshon.


text:
Oranjestad – Minister Xiomara Maduro ta informa cu Gobierno ta preparando subsidio di salario pa yuda comercio.
Ta propone pa cubri 80% di salario di e trahado
Pa enfrenta y surpasa e crisis di COVID19, Reino Hulandes ta brinda Aruba yudansa den forma di sosten di likides y subsidio di salario. Ya caba Aruba a haya un suma di 42,8 miyon di sosten di likides pa e prome luna y mey. Conseho di Minister di Reino a pidi Aruba pa prome cu 1 di mei, presenta un plan pa yuda comercio tene cupo di trabou door di subsidia parti di e salario di e trahado.
Calculacionnan ta wordo haci
Gobierno ta trahando diligentemente riba e calculacionnan necesario y pa cu esaki a tene na cuenta e plan di subsidio di salario manera ta wordo aplica via e programa NOW di Hulanda y Islanan BES y cu tambe ta bay keda aplica na Corsou proximamente. Gobierno ta den contacto tambe cu gremio comercial pa asina por haya nan opinion y sugerencia pa e yudansa via subsidio di salario por keda brinda na un manera eficiente y eficaz.
CAFT mester evalua y RMR mester aproba
Den e proximo dianan e plan di subsidio di salario di Aruba lo keda entrega na CAFT pa su evaluacion pa asina despues Conseho di Minister di Reino (RMR) por tuma un decision riba esaki. Una bes aproba, Gobierno lo por ricibi e fondonan necesario pa brinda e yudansa na comercio.


text:
Kiwanis Club of San Nicolas: Fundraising tabata exitoso!
San Nicolas, 8 augustus 2020: Riba diasabra ultimo, Kiwanis Club of San Nicolas a colabora cu restaurant O’niel Caribbean Kitchen pa un fundraising exitoso. E recaudacion di fondo a bay den un forma di un food sale prepara pa Chef O’neil Williams y su team dinamico. Tur e placa cu a recauda ta destina pa proyectonan positivo pa e muchanan y hoben nan di Aruba. E team di Kiwanis Club of San Nicolas kier a manda un palabra di danki na tur e colaboradornan cu a haci e tremendo actividad aki posibel: O’niel Caribbean Kitchen, Kiwanis Club of Aruba, Kiwanis Club of Palm Beach, Kiwanis Young Professional & Johnson’s Enterprises. Tambe kier a extende un danki na tur esnan cu a cumpra cuminda y di e forma aki a haci nan donacion pa un bon causa. Tambe na compania nan cu a sostene nos den e fundraising aki: Johnson’s Enterprises, Luxcel VBA, Deloitte Dutch Caribbean, Johnson Notary Services, High Performance, Party Express Aruba, Clickprint, Serlimar & Aledda N.V. Kiwanis Club of San Nicolas ta e service club mas nobo den e famia di Kiwanis International na Aruba y tin como meta pa empodera e muchanan y hobennan di San Nicolas y vecindario den un forma positivo por medio di entre otro ‘mentorship’ y desaroyo di liderazgo.


text:
Na skina Hoogstraat i De Rouvilleweg nos ta haña Keizershof, un monumento kombertí ya hopi tempu den un sentro di entretenimentu i mas resien un ‘boutique hotel’. Hopi di nos probablemente no sa ku na e adrès aki, Hoogstraat 11A un emperador (keizer) tabata biba ku su staf i ku e tabata ehersé algun funshon imperial. Di bèrdat.
Na 1844 Repúblika Dominikano (RD) despues di batayá ta haña su independensia di Haiti ku promé tabata okupá hinter e isla Hispañola. Na 1847 Fautine-Élie Soulouque (1782-1867) ta keda apuntá komo presidente di aktual Haiti. Na vários okashon e ta purba rekonkistá RD, pero sin éksito. Na 1849 e ta keda proklamá Emperador Faustin I i tres aña despues e ta keda koroná komo tal. Na 1859 militarnan ta lanta kontra di dje spesialmente despues di algun viktoria sensibel di RD riba Haiti. Emperador Faustin l ta bai den eksilo na Jamaica.
Jamaica na 1865 ta konosé un revolushon sangriente lokual ta fòrsa e emperador kue un barku di Kòrsou yamá Rigolette i ta yega nos isla ku algun siguidó riba 19 desèmber 1865. Aki e ta bai residensiá na Hoogstraat 11A kaminda pa algu mas ku un aña e ta keda ehersiendo algun funshon komo emperador di Haiti. Posiblemente na komienso di 1867 e ta regresá Haiti kaminda poko despues e ta muri. Ningun di e poseshonnan -aparentemente spektakular- di Emperador Faustin l ku a keda despues di a bandoná nos isla, a sobrebibí. Un parti interesante di nos historia a bai pèrdí i awe ta práktikamente deskonosí.
Willemstad, Kòrsou


text:
Tratado di Ramsar: Convention on Wetlands of International Importance especially as Waterfowl Habitat.
E “Wetland Convention” ta dirigi riba e proteccion di area cu ta rico na awa (wetlands). Ta yama e tratado tambe e “Ramsar Convention” cu ta e luga na Iran unda cu a sera e tratado aki na aña 1971. Formalmente e tratado a bin na vigor dia 21 di december 1975. E paisnan cu ta participa ta obliga di apunta moerasn, lago, plas y areadi lama cu no ta hundo cu ta cay bou di proteccion di e tratado. E tratado ta dirigi mas tanto riba proteccion di e parhanan di awa cu tin den e areanan aki.
A realisa e tratado door cu “wetlands” tin un funcion importante den maneho di sistema di awa y nan ta luga unda tin flora y fauna particular ta crece y biba, specialmente parha di awa. E areanan aki ta cumpli cu funcion fundamental ecologico pa parha di awa cu durante nan pasada (biaha) ta bula y pasa frontera. E areanan di awa por fungi como luga di parada of como luga pa broei. Nan ta hunga un rol importante como un conexion den e cadena internacional di e sitionan cu ta suministra cuminda pa e parhanan.
Na aña 1980 Reino Hulandes a ratifica e convenio y a presenta na e convencion 43 luga rico na awa, di cua cinco ta na Antiyas Hulandes (tur ta na Boneiro) y uno na Aruba cu ta Spaans Lagoen (Ramsar sitio no. 198).
Door cu Spaans Lagoen no ta midi oficialmente, nunca a implementa e tratado di Ramsar, no tin ley di ehecucion. E tratado di Ramsar ta contene solamente indicacion pa mas maneho nacional. Pero e tratado di Ramsar ta na vigor, kiermen cu mester tene cuenta cune.


text:
Lilian Koolman-Besselink ta un di e miembronan di Fundacion Bernadina Growell y ta contento cu a habri inscripcion na cas di Mama di Cultura. E acogida tabata hopi bon. Tin como 10 participante cu a bin inscribi. Tin di mucha y hende grandi. Esnan cu ainda no a bin y cu ainda ta desea di participa, ta informa cu ta bay pone un otro fecha mas cu nan por bin y inscribi pa e festival dia 30 di mei proximo den Centro di Bario Brazil.
Percy Jeand’or a splica cu nan ta organisando e festival ya pa mas of menos 8 aña largo cu ta un gran festival pa e pueblo di Aruba y den Brazil, cu cancionnan di Bernadina y otro compositor of cantantenan mas cu por participa.
Pa e fundacion ta un honor pa trece mas hende den wega pa duna e pueblo mas di nos mama di cultura. Si bo tin gana di participa, bo por yama libremente e numbernan cu sali de corant y naturalmente riba 24ora.com pa bo participa y gosa dia 30 di mei. No keda sin bin, inscribi y trece bo publico cu bo tambe.
E festival aki ta wordo organisa cu hopi honor pa tur hende participa. No tene miedo. Miho bo participa pa bo pensa cu bo ta bay gana. Ta dushi pa esnan mas hoben, esnan di mas edad, tur por participa.
Jose Orman ta lider di tipico Palisia y lo tin dos participante kendenan ta Joel Growell y su klomp’i sucu. Ta un composicion di Bernadina y riba e dia anochi ey lo lans’e pa prome biaha.
Tambe lo bay tin Roberto Orman cu Pilar, un composicion di Bernadina. Ta spera cu un y tur por hala cerca y cuminsa inscribi, mirando cu cuponan ta limita. Esey ta pa tin tempo pa prepara pa e dia di e festival.


text:
Presidente filipino ke ‘divorsiá’ for di Merka.
E presidente filipino Rodrigo Duterte ke kibra lasonan ekonómiko i militar ku Merka. Esaki e la bisa durante un bishita di estado na China. Duterte a biaha ku 200 komersiante pa un bishita di kuater dia na China. E la papia ku e presidente Chines Xi Jinping pa mehorá e lasonan, awor ku esnan entre Merka i Filipina a bira mas malu. Duterte a bisa durante un diskurso públiko na China, ku e su “divorsio” for di Merka. Awor e ta dependiente di China i komo tal e tambe lo duna yudansa a kambio. Duterte ta konsiderá tambe pa bishitá, e presidente ruso Vladimir Poetin. Filipina i Merka pa hopi tempu tabata aliado i partner den komersio. For di momentu ku Duterte a bira presidente, el a indiká di ke ta ménos dependiente di Merka. Duterte a haña hopi krítika pa su maneho fuerte kontra kriminalnan di droga i adiktonan. Durante di su kampaña pa elektoral e aña akí, e guera kontra droga tabata e punto mas fuerte. Na yüli Duterte a bira presidente i for di e momentu ei ya tabatin sigur tres mil víktima mortal den e bataya kontra droga. E bishita di Duterte na China tin komo meta pa mehorá e lasonan ku a fria pa motibu di tenshonnan den sùit di e laman Chines. China ta reklamá un parti grandi di e teritorio, inkluso e refnan ku ta serka di e kosta filipino. E minister di komersio filipino a indiká kaba ku tin 12mil miar na dilnan nobo. E intenshon ta pa Filipina kuminsá eksportá produktonan di agrikultura pa China i a kambio China ta finansiá trabounan grandi di infrastruktura na Filipina.


text:
Sentro pa Hubentut i Famia ta tende ku regularidat ku mayor di beibi i yu chikitu ta insigur kon pa aktua ora nan yu(nan) haña nan mes den un situashon ku por ta peligroso. Mas importante ta kon pa evitá esaki. Ferfelu ta ku hopi biaha e situashon nan aki ta sosodé na kas.
Sra. Shahaira Salas-Libier a duna un charla 17 sèptèmber ultimo tokante kon pa atendé i tambe prevení situashon nan ferfelu.
A trata puntonan manera:
*si e yu bebe algu venenoso (vergiftiging)
*ora e yu pega of choka (verslikken)
*ora e yu no ta hala rosea (verstikking)
*ora e yu por hoga (verdrinking)
* i tambe ora e yu tin un herida (wonden)
A bini dilanti puntonan manera protekshon di punta skèrpi di mesa pa evitá ku yu(nan) por heridá nan kurpa i/o wowo. Ora ta trata di warda produktonan di limpia kas, manera kloro, of esnanku ta hole dushi buta un kaminda na haltu.Tambe ta un punto di importansia kaminda tin awa,manera badje, hèmber of pool pa nunka pèrde yu for di bista. Ta bon pa ta alerta riba reakshon alérgiko di produkto, kuminda of ora e yu ta den besindario di animal. I por ultimo e bon uso di e stül di oùto.
Di Alarmcentrale Sra.Emanuella Libier tabata presente pa duna indikashon ki ora tin ku yama 911. Ora tin un aksidente serio of situashon ku un mayor no ta konfia por yama e number pa e sosten nesesario i rápido.
Sr John Cicilia a duna demostrashon por éhèmpel di ora un yu pega of no ta hala rosea kon tin ku atendé mesora pa no ta muchu lat.
Esaki ta un tópiko ku hopi mayor nota gusta papia over di dje, pero ta di sumo importansia pa atende mesora i no pèrde tempu.Nos yunan su bida por ta na peliger si nos no reakshoná lihe i korekto.
Algun mayor a indiká ku nan ke mas informashon tokante reanimashon di beibi I mucha, mara verbant i kon pa keda alerta. Esaki lo ta na enkargo di Sr. John Cicilia.
Pa mas informashon tokante kurso di promé ousilio tuma kontakto ku Mimi Dongen na Shif, Kaya Prinses Marie 7 of yama 715-7200.


text:
WILLEMSTAD- 16 di aprel 2015– Resientemente Ofisina di Turismo di Kòrsou (CTB) a organisá e di dos edishon di Curaçao InfoMart na Sürnam. E feria di biahe a konta ku un bon públiko ku tabat’ei presente pa asina konosé e diversidat ku Kòrsou tin pa ofresé. E lugá di parker di Hotel Torarica a keda kubrí ku un tènt grandi i den e plafon tabatin arkonan di lus pa duna e turista surinameño un bista kon nos brùg Emma ta keda iluminá anochi. Un banda musikal i brasbènt den kaya a trese un parti di nos pais pa e públiko surinameño.
Partnernan den sektor di turismo a djòin CTB na e Curaçao InfoMart i a hasi uso di e oportunidat pa presentá nan pakete- i preisnan atraktivo. E partnernan aki tabata: Renaissance Curaçao Resort & Casino, Trupial Inn Hotel & Casino, Avila Hotel, Livingstone Jan Thiel Beach Resort, Papagayo Beach Resort, Howard Johnson Curaçao Plaza Hotel and Casino, Plaza Hotel Curaçao i Sunscape Curaçao Resort, Spa & Casino. Scoobys Tours i Pelican Boat Tours tambe a forma parti di e tim di Kòrsou e aña aki. Tambe a hasi uso di e oportunidat pa duna informashon di e diferente festivalnan musikal ku lo bai tuma lugá e aña aki na Kòrsou, entre otro: “Viva La Musica Latina Curaçao 2015”, “Curaçao International BlueSeas Festival” i e ya bon konosí na Sürnam “Curaçao North Sea Jazz Festival”.
E agentenan di biahe na Sürnam ku ta Waldo’s Travel, Rasonic Travel, Ara Travel, Does & Cadushi Tours i Satyam Travel a presentá nan paketenan atraktivo pa bishitá Kòrsou na e bishitantenan di e Curaçao InfoMart. InselAir i Surinam Airways tambe tabata presente i a regalá e públiko presente diferente premio. InselAir a promové tambe su 7 buelonan pa siman entre e 2 paisnan. Pa kompletá e eksperensia a ofresé diferente pasaboka krioyo kombiná ku kòktelnan trahá ku e likùr Blue Curaçao. E funchi hasa ku keshi i sous krioyo a keda prepará pa e kòki di Hotel Torarica ku a biba 16 aña na Kòrsou.
CTB por mira bèk riba otro evento bon bishitá na Sürnam i ku sigur a laga un impreshon positivo serka nos futuro bishitantenan surinameño.


text:
Prome Minister Evelyn Wever-Croes
Na januari lo tin consulta entre gobiernonan den Reino pa sigui delibera
Durante su disertacion den e reunion publico den Parlamento pa trata Presupuesto 2023, Prome Minister Evelyn Wever-Croes a contesta preguntanan cu Parlamentarionan a dirigi na dje. Tocante e relacion cu Hulanda, Prome Minister a expresa cu relacion cu Hulanda ta bon. Gobierno di Aruba ta purbando pa haci tur loke ta posibel manera cu Gobierno a compromete, pa evita e aanwijzing. Gobierno ta den cumplimento.
Pa loke ta trata e normanan entre Hulanda y Aruba, Prome Minister a indica cu ainda e conbersacionnan riba e tema aki ta andando. Hulanda ta keda para riba su punto cu Raft ta importante y necesario pa nan. Gobierno di Aruba tin su opinion riba esaki y teniendo cuenta tambe cu e preguntanan di Parlamento, ta haya e indicacion cu Parlamento no ta sostene un Rijkswet.
Gobierno a splica Hulanda cu e Laft ta duna suficiente garantia y pronto Gobierno lo ancra e normanan den ley pa asina duna Hulanda e backup cu Hulanda kier. Hulanda a duna Aruba poco mas di 900 miyon florin den temporada di mas dificil durante e pandemia, y si a cambio Hulanda kier poco mas siguridad, Aruba ta dispuesto pa duna esey, mientras ta keda den proporcion. Di parti di Hulanda e idea aki no a wordo descarta y e conbersacionnan ta andando riba e tema aki.
Pa loke ta traha COHO, Prome Minister a remarca cu mas y mas e ta haya e impresion cu esaki ta bira mas complica pa bira un realidad. A papia di acuerdonan mutuo y Gobierno a traha riba un alternativa. Na januari di proximo aña lo tene un consulta entre gobiernonan di paisnan den Reino, Aruba, Corsou, Sint Maarten y Hulanda pa atende cu e tema aki.


text:
9% kresementu den turismo di estadia
WILLEMSTAD – 30 di desèmber 2019 – Ofisina di Turismo di Kòrsou (CTB) ta raportá un subida di 1% den kantidat di turista di estadia pa luna di novèmber 2019. Un kantidat total di 38.158 turista a keda risibí hibando e total di turista di estadia aworakí na 419.125 kual ta 9% mas ku aña pasá.
E region for di kual nos ta risibí mayoria turista di estadia kual ta Europa, a krese ku 14% na novèmber. Miéntras turismo di estadia for di region Karibe a krese ku 20% na luna di novèmber. E merkado di Nort Amérika a registrá un bahada di 15% pa motibu di ménos airlift, miéntras Sur Amérika a baha ku 23% primordialmente dor ku e frontera ku Venezuela ta será miéntras aña pasá na e mesun temporada aki e tabata habrí. E kresementu signifikante registrá for di Europa i region di Karibe por keda atribuí direktamente na e oumento den kantidat di buelo for di Amsterdam i tambe komienso di e servisio di dos buelo pa siman for di Port of Spain ku Caribbean Airlines. For di Hulanda, Kòrsou a risibí 16.787 bishitante ku ta konta pa un kresementu di 17%. E kantidat di turista prosedente di Trinidad & Tobago a dòbel na luna di novèmber 2019.
E kantidat total di anochi pa turista a registrá un kresementu di 3% na novèmber 2019. Total 327 mil anochi a keda registrá. Turistanan for di Europa a keda 222 mil anochi na Kòrsou kual ta un subida di 12% den kantidat di anochi pa turista. Turistanan prosedente di Nort Amérika i di Sur Amérika a keda respektivamente un kantidat di 45 i 39 mil anochi durante luna di novèmber. Turistanan prosedente di region Karibe a keda un total di 16 mil anochi na Kòrsou.
Turismo krusero – CPA
E sifranan di novèmber 2019 ta mustra ku 38 barku krusero a keda risibí na e puerto na Willemstad kompará ku 36 barku krusero e mesun luna na 2018. Esaki ta un subida di 6%. Un total di 92.235 pasahero krusero a keda risibí na novèmber 2019, esaki ta 7.776 pasahero (9%) mas ku e mesun luna na 2018.
Sifranan yanüari te ku novèmber 2019
Turismo di estadia, di yanüari pa novèmber a krese ku 9%. Den sifranan apsoluto ta trata di un total di 419 mil turista di estadia.
Turismo krusero, di yanüari pa novèmber a krese ku 3%. Den sifranan apsoluto ta trata di un total di 681 mil turista krusero.
E kantidat total di turista ku a bishitá nos país, di yanüari pa novèmber a krese ku 5%, den sifranan apsoluto ta trata di 1.1 mion turista.


text:
KÓDIGO HEL: UN MENSAHE DI PREKOUSHON PA LAMAN BRUTU TA NA VIGOR PA ÁREANAN DI KOSTA WÈST DI KÒRSOU Pronóstiko di tempu pa Kòrsou i bisindario bálido te djaluna mainta 06:00 o.l., 31 di òktober 2022.
Pronóstiko
Pronóstiko di tempu pa Kòrsou i bisindario bálido te djaluna mainta 06:00 o.l., 31 di òktober 2022.
Kompilá: djadumingu 30 di òktober 2022, 05:00 o.l. (09:00 UTC).
KÓDIGO HEL: UN MENSAHE DI PREKOUSHON PA LAMAN BRUTU TA NA VIGOR PA ÁREANAN DI KOSTA WÈST DI KÒRSOU
Tempu: Por lo general parsialmente nublá ku chèns pa un yobida lokal.
Temperatura máksimo lo alkansá 30ºC i temperatura mínimo 25ºC.
Solo ta sali 06:28 i ta baha 18:11 o.l.
Bientu: For di direkshon variá i por lo general suak te moderá; forsa 2 te 3 (7 te 19 km/ora, 4 te 10 nudo).
Situashon general: Un disturbio na nivelnan abou i medio di atmósfera lo sigui influensiá e kondishonnan atmosfériko lokal pa algun desaroyo di nubia durante próksimo dianan. E nubianan aki lo krusa riba nos region i por trese un yobida riba partinan di nos isla. Ademas, e forsa di bientu lo keda relativamente suak durante di dia awe i lo suplá for di direkshon sùit pa sùitwèst. Durante djaluna esaki lo suplá un bes mas for di direkshon ost i lo oumentá un poko den forsa. Pa resto di siman, ta premirá dianan ku basta yobida den nos área. E yobidanan premirá lo ta lokalmente moderá te fuerte i lo kousa molèster di awa na e lugánan di kustumber.
Kondishon di laman: Por lo general trankil ku altura di olanan entre 0.5 i 1.5 meter (2 pa 4 pia). Bientu mas fuerte lo por generá olanan relativamente mas haltu na kostanan sùit i wèst.
Sistemanan tropikal signifikante: Un disturbio den desaroyo riba parti ost di Karibe ku posibilidat pa intensifiká i bira un siklon ta e sistema dominante na e momentu aki. Servisio Meteorológiko Kòrsou ta sigui vigilá e posibel desaroyo di e sistema aki.
Fenómeno spesial: Ningun.
Perspektiva te djamars mainta: Hopi nublá ku yobidanan kompaña pa aktividat di welek i bos.
Meteorólogo: Correa.
BOLETIN SPESIAL Nr. 1
KEDA PENDIENTE PA MAS INFORMASHON.
E siguiente boletin lo wòrdu emití djadumingu, 30 di òktober 2022, 08:00 o.l.